একটা ভাষার অর্থ অনুবাদ করা যায়, রেটোরিক বা সৌন্দর্যকে নয় - মোজাফফর হোসেন | কথাবলি\nঅলাত এহ্সান July 28, 2016\nএকটা ভাষার অর্থ অনুবাদ করা যায়, রেটোরিক বা সৌন্দর্যকে নয় — মোজাফফর হোসেন\n[মোজাফ্ফর হোসেন মূলত কথাসাহিত্যিক। পাশাপাশি তিনি কথাসাহিত্য-বিষয়ক প্রবন্ধ লেখেন, অনুবাদ করেন। এইখানে তার সঙ্গে মূলত অনুবাদ নিয়ে কথা বলেন অলাত এহ্সান। সাক্ষাৎকারটি ১২ ফেব্রুয়ারি ২০১৫ গল্পপাঠ ওয়েবসাইটে প্রকাশিত। সেটা কথাবলি-র পাঠকদের জন্য আবার প্রকাশ হলো।]\nঅনুবাদ তো একটা পরিণত কাজ। আপনার কাছে অনুবাদক হয়ে ওঠার প্রস্তুতি কী রকম?\nঅনুবাদক হয়ে ওঠার জন্য আলাদা করে কোনো প্রস্ততি আমি নিইনি। তবে হ্যাঁ, ইংরেজি সাহিত্যে অনার্স-মাস্টার্স করেছি। সেই সুবাদে কিছু প্রস্তুতি হয়ত এই সময়ে নেয়া হয়েছে।আর এর বাইরে আমার সাহিত্যচর্চার সঙ্গে এই কাজটি সম্পৃক্ত, কাজেই সামগ্রিকভাবে আমি অনুবাদের কাজটি বুঝতে চেষ্টা করেছি বা করে যাচ্ছি।\nঅনুবাদ তো শুধু ভাষার পরিবর্তন নয়, ভাবের অনুবাদের ক্ষেত্রে ভাবের অনুবাদ তো একটা মৌলিক সমস্যা। আপনি এই সমস্যা দূর করতে কী করেন?\nঅনুবাদে কিছু সমস্যা কখনই দূর হবার নয়। স্পিভাকের কথা নিজের করে বলছি, একটা ভাষার অর্থ অনুবাদ করা যায়, রেটোরিক বা সৌন্দর্যকে নয়। কারণ দুটি ভাষার রেটোরিক সেন্স একও নয়। উদাহরণ হিসেবে আমি পরিচিত একটা ছড়ার কয়েকটা লাইনের কথা বলতে পারি: তালগাছ একপায়ে দাঁড়িয়ে, সবগাছ ছাড়িয়ে, উঁকি মারে আকাশে। এইযে একপায়ে দাঁড়িয়ে কিংবা উঁকি মারে আকাশে- খুব সরল বিন্যাস, কিন্তু অনুবাদে মূল ব্যঞ্জনা হারাবেই। আমি যেটা করি, দুটি ভাষা তো দুটি সংস্কৃতির বোধকে ধারন করে, আমি অনুবাদের ভেতর দিয়ে এদুটোর মধ্যে সংযোগস্থাপন করি।\nলেখার সঙ্গে, বিশেষত সাহিত্যের সঙ্গে দেশের ইতিহাস-সংস্কৃতি-মিথ ইত্যাদির গভীরভাবে যুক্ত। সেক্ষেত্রে অনুবাদের জন্য লেখকের দেশ-সংস্কৃতি সম্পর্কে জানা খুবই জরুরি নয় কি?\nবটেই। এর কোনো বিকল্প নেই। সবচেয়ে ভালো হয়, আপনি যেদেশের সাহিত্য অনুবাদ করবেন সে দেশে কিছুকাল যাপন করতে পারলে। অর্থাৎ ভাষা শেখাটাই এখানে সব না। আমি নিজে এক্ষেত্রে সময় নিয়ে অনুবাদ করি। কিছু কিছু শব্দের স্খানিক অর্থ উদ্ধারের চেষ্টা করি। বলা যায়, অনুবাদে যতটুকু সময় যায়, তার চেয়ে বেশি সময় যায় টেক্সটকে আত্মস্থ করতে। এর কারণ, অভিধানের অর্থ সবসময় চলে না। যেমন ধরুন, যুক্তরাজ্যে fag মানে সিগারেট, কিন্তু যুক্তরাষ্টে fag বলতে হোমোসেক্সুয়াল পুরুষ বোঝায়।অর্থাৎভাষা সবসময় কনটেক্সচুয়াল। আপনাকে সেটা ধরতে হবে।\nঅনুবাদের দক্ষতা অর্জনের জন্য কোনো একটা দেশ বা মহাদেশ এবং ভাষাকেই বেছে নেয়া উত্তম। তাই না?\nহুম। সেটি হলে নিজের কাজের প্রতি স্পেসিফিক থাকা যায়। বেসিক্যালি করাও হয় তাই।\nএকজন লেখক তো লেখায় মেজাজ-মর্জি-ছন্দ-গতি দিয়ে লেখেন। অনুবাদেও সেই মেজাজ-ছন্দের জন্য সেই লেখকের ওপর প্রস্তুতি দরকার। এজন্য একজন লেখককে নির্বাচন করাই ঠিক, নয় কি?\nসব সময় না। একজন লেখকের ওপর কাজ করলে অবশ্যই একটা দখল চলে আসে যেটা অনুবাদের মানটা বাড়িয়ে তুলতে পারে। তবে আমি মনে করি, ভালো পাঠ ও বোঝা থাকলে আপনি যে কাউকে অনুবাদ করতে পারেন।যেমন ধরুন : বিখ্যাত অনুবাদক এডিথ গ্রোসম্যান ইয়োসা-মার্কেস ইংরেজিতে অনুবাদ করেছেন, পাশাপাশি তিনি দন কিহোতে অনুবাদ করেছেন। এই ভদ্রলোক অনুবাদ সম্পর্কে তাঁর এক ভাষণে চমৎকার বলেছেন।তিনি বলছেন: Fidelity is surely our highest aim, butatranslation is not made with tracing paper. It is an act of critical interpretation. Let me insist on the obvious: Languages trail immense, individual histories behind them, and no two languages, with all their accretions of tradition and culture, ever dovetail perfectly…. A translation can be faithful to tone and intention, to meaning. It can rarely be faithful to words or syntax, for these are peculiar to specific languages and are not transferable.\nএকজন অনুবাদকের তৃপ্তি কোথায়, একটি অনুবাদ করায়, না একটি ভাষা-দেশ-সংস্কৃতি-লেখক সম্পর্কে গভীরভাবে জানায়?\nপ্রশ্নটা আমার কাছে পরিস্কার না। ভাষা-দেশ-সংস্কৃতি-লেখক সম্পর্কে জেনেই তো অনুবাদটা করা। প্রথমটা ইনপুট, পরেরটা আউটপুট। আনন্দ দুটি কাজেই আছে।\nপ্রায়ই শোনা যায়, অনুবাদ কোনো সাহিত্য নয়। অনুবাদকে সাহিত্য হয়ে ওঠায় অন্তরায়টা কোথায়? অনুবাদ কি ভাবে সাহিত্য হয়ে ওঠতে পারে?\nঅনুবাদ অবশ্য সাহিত্য। এবং কখনো কখনো মৌলিক সাহিত্য। শেক্সপিয়ার দুটি বাদে তাঁর নাটকের সবগুলোই অনুবাদ করেছেন। বিভিন্ন সোর্স থেকে গল্পগুলো নিয়ে নিজের মতো করে লিখেছেন। এটিও একপ্রকার অনুবাদ। বেনজামিন তাঁর ‘‘দ্য টাস্ক অব দ্য ট্রান্সলেটর” প্রবন্ধে বলছেন, অনুবাদ হল মূলের ঘাটতি কাটিয়ে উঠে একটা আদর্শ টেক্সটের কাছাকাছি পৌঁছে যাওয়া। অর্থাৎ অনুবাদ মূলের চেয়েও খাঁটি। এক্ষেত্রে অবশ্য অনুবাদককে হতে হবে একজন উঁচু স্তরের সাহিত্যবোদ্ধা। তাকে নিজে যে উচুঁ স্তরের সৃজনশীল লেখক হতে হবে- নট নেসেসারি।যেমন ধরুন, মার্কেসের One Hundred Years of Solitude অনুবাদ করেছেন Gregory Rabassa।মার্কেস এই অনুবাদ পড়ে বলেছিলেন, তাঁর অর্জিনালের চেয়ে ভালো হয়েছে। মজার ব্যাপার হল, কর্মজীবনে গ্রেগরি লিপিকর ছিলেন। পরে অবশ্য প্রচুর অনুবাদ করেছেন।\nঅনেক সময় দেখা যায়, কোনো লেখক বা দেশের কিছু গল্প অনুবাদ করেই তাকে ‘শ্রেষ্ঠগল্প’ বলে দিচ্ছে। বইয়ের ভূমিকায়ও এ বিষয়ে বিস্তারিত কিছু থাকে না যে, এগুলো কেন শ্রেষ্ঠ গল্প। কিভাবে বাছাই করা হয়েছে। সেক্ষেত্রে পাঠকরা কি প্রতারিত হচ্ছেন না?\nএটা বাণিজ্যিক বিষয়।আমরা না চায়লেও প্রকাশকরা এভাবে চাইবেন। এটা নিয়ে মাথা না ঘামালেও চলে। তবে হ্যাঁ, যে কোনো অনুবাদে একটা যুৎসই ভূমিকা থাকা দরকার, যেটা আমাদের এখানে থাকে না বললেই চলে। এক্ষেত্রে পাঠকের বিস্তারিত জানার সুযোগ থাকে।\nআমাদের দেশে সাধারণত যে অনুবাদগুলো হয় সেগুলো মূলভাষা থেকে নয়, দ্বিতীয় কোনো ভাষা, বিশেষত ইংরেজি থেকে। তাহলে আমরা ‘সূর্যের রশ্মি থেকে তাপ না নিয়ে বালি থেকে তাপ নিচ্ছি’ বলে মনে হয় না?\nমূল ভাষা থেকে হলে ভালো। পৃথিবীতে লেখা হচ্ছে এমন ভাষা অনেক আছে। নির্দিষ্ট সংখ্যা আমি এই মুহূর্তে বলতে পারছি না। এনিওয়ে, আপনি চাইলেও এতগুলো ভাষায় পণ্ডিত মানুষ একদেশে পাবেন না। আবার সব ভাষার বইও মার্কেটে অ্যাভেলেবল না। কাজেই আপনার উপায় নেই। ইংরেজি হয়ে আপনাকে অনুবাদ করতে হবে। তবে আমাদের এখানে কিন্তু ফরাসি, জার্মানি, স্প্যানিশ প্রভৃতি ভাষা থেকে সরাসরি অনুবাদ হয়েছে। এখানে মজার বিষয় হল, কারো কারো ক্ষেত্রে মূল ভাষায় যিনি অনুবাদ করছেন তার চেয়ে ইংরেজি হয়ে যিনি অনুবাদ করছেন, তার অনুবাদ ভালো হয়েছে। কাজেই, শুধু মূল জানলেই ভালো অনুবাদ হয়ে গেল না। বিষয়টা আপেক্ষিক।\nঅধিকাংশ অনুবাদই বিশ্বের জনপ্রিয় বা বহুল আলোচিত, মানে ‘বেস্ট সেলার’ বইগুলো হয়ে থাকে। এই অনুবাদ দ্বারা একটি দেশের সাহিত্য কতটুকু উপকৃত হতে পারে?\nবিশ্বের অনেক বিখ্যাত গ্রন্থ আছে যেগুলো ভাল, কিন্তু বহুল আলোচিত নয়। যেখানে প্রকাশকরাও বিনিয়োগ করতে চায় না। সেক্ষেত্রে মানসম্মত সাহিত্য অনুবাদ কি করে পেতে পারি?\nযে সমাজব্যবস্থায় ‘মানি ডিটারমাইনস এভরিথিং’ সেই সমাজব্যবস্থায় অনেক ভালো কিছু অনুপুস্থিতি আমাদের পোড়াবে, কিন্তু আমরা এর বাইরে যেতে পারবো না। প্রকাশকরা ব্যবসায়ী, সাহিত্য সেবক নন। তাই যে বইয়ে লস হওয়ার সম্ভাবনা আছে তাতে তারা লগ্নী করবেন না। এক্ষেত্র্রে হয় আপনাকে ভালো বইয়ের পাঠক সৃষ্টি করতে হবে অথবা সরকারিভাবে ক্ষতিপূরণ দিয়ে কিছু কাজ করার ব্যবস্থা থাকতে হবে। সরকার যদি সেনাবাহিনী খাতে এত এত অর্থ বরাদ্দ করতে পারে, তবে কেন শিল্প-সাহিত্য ক্ষেত্রে নয়? এটাও তো একটা দেশের জন্য বায়বীয় অস্ত্র নাকি? বোধের উন্নয়নে ব্যয় শরীরী উন্নয়নে ব্যয়ের চেয়ে অনেক বেশি দরকারী, এটা কে বোঝাবে!\nএকটি দেশ উপনিবেশ মুক্ত হওয়ার পর গুরুত্বপূর্ণ কাজ হলো বিশ্বের সেরা সাহিত্য, জ্ঞানগর্ভ-মননশীল-চিন্তাশীল বইগুলো ব্যাপক ভাবে, রাষ্ট্রীয় উদ্যোগেই, দেশি ভাষায় অনুবাদ করা। আমাদের দেশে তা হয়নি। এটা কি আমাদের দেশের সাহিত্যের অগ্রগতিতে প্রভাব ফেলেছে মনে করেন?\nতাও যা হয়েছে, কম হয়নি। আমি বরং বলবো, আমাদের সাহিত্য, চিন্তাশীল কাজগুলো অন্য ভাষায় খুব কম অনুবাদ হয়েছে। রাশিয়া উদ্যোগ নিয়ে যদি তাদের সাহিত্য বাংলায় অনুবাদ করতে পারে, তবে আমরা কেন রাশিয়ান ভাষায় পারছি না? তাদের মার্কেট তো আরো ব্রড। তাছাড়া যারা দুশো বছর আমাদের শাসন করে গেল, তাদের এমনিতেই আমরা কম জানি না। এখন সময় আমাদের জানানোর।সেটা তো ইন্টেলেকচুয়াল প্রোপার্টি বিনিময় ছাড়া সম্ভব নয়। তবে এও ঠিক, অনুবাদ হলেই তারা পড়বে কেন, সেই বাজারটাও আমাদের সৃষ্টি করতে হবে।\nটেকনিক্যাল শব্দগুলো ছাড়াও অন্য ভাষার সাহিত্য অনুবাদে সংকট হলো যথাযথ পরিভাষার অভাব। আমাদের দেশে পরিভাষা তৈরির তেমন কোনো রাষ্ট্রীয় উদ্যোগ নেই। সেক্ষেত্রে আমাদের কি করনীয়?\nরাষ্ট্রীয় উদ্যোগ সবসময় না থাকায় ভালো। রাষ্ট্রযন্ত্র বড় আজব, শিল্প-সংস্কৃতিতে যত কম হস্তক্ষেপ করে ততই মঙ্গল। কিডিং! এনিওয়ে, এটা ঠিক যে আমাদের অনুবাদ করতে গিয়ে উপযুক্ত টার্ম না পেয়ে অনেক সময় মূলটাকেই বাংলা ভাষায় পারিভাসিক হিসেবে গ্রহণ করতে হচ্ছে। একটা যুৎসই শব্দ থাকলে মন্দ হত না।তবে অক্সিজেনের অনুবাদ আমরা যেমন করেছি অম্লজান এমন অদ্ভূত অনুবাদ না হলেও চলে।\nঅনেকেই মনে করেন অনুবাদের মান রক্ষার জন্য দেশে রেগুলেটরি স্থাপন করা দরকার। আপনার কি মনে হয়? আমরা কিভাবে মানসম্মত অনুবাদ পেতে পারি?\nএর বিপদও আছে। শিল্পসাহিত্যের মান নির্ধারণ করার মতো কোনো যন্ত্র আবিষ্কার এখনো সম্ভব হয়নি। কোনো ব্যক্তিবিশেষের হাতে এমন ক্ষমতা থাকলে তার মিসইউজের সম্ভাবনা আছে।আমার মনে হয়,প্রতিটা প্রকাশক যদি একটা একটা ইন্টেলেকচুয়াল প্রোপার্টি রাখে, যাদের কাজ হবে অনুবাদ পাণ্ডলিপিকে মূল বইয়ের সঙ্গে মিলিয়ে দেখে তবেই ছাপার জন্য ছাড়পত্র দেয়া, তাহলে এই সমস্যার খানিকটা হলেও সমাধান সম্ভব। তাই যতদিন না পাঠক-প্রকাশক-অনুবাদক এই বিষয়ে সচেতন না হচ্ছেন ততদিন এমন যাচ্ছেতাই অবস্থা চলবে। কোনো রেগুলেটরি স্থাপন করে কিছু হবে না।\nঅনেকেই পাঠের জন্য মূলগ্রন্থ পাঠকেই গুরুত্ব দেন। লেখক প্রস্তুতি হিসেবে অনুবাদ সাহিত্য পাঠকে আপনি কতটা গুরুত্বপূর্ণ মনে করেন?\nমূলগ্রন্থ পাঠের বিকল্প নেই।তবে আপনার পক্ষে যেহেতু পৃথিবীর সব ভাষা জানা সম্ভব না, তাই এ নিয়ে হায় হায় করে লাভ নেই। অনুবাদ পড়তেই হবে, সে ইংরেজি ভাষার মধ্য দিয়ে হোক, আর বাংলা মাধ্যম দিয়ে হোক।\nপ্রতিবছরই দেশে প্রচুর অনুবাদ হয়। তার সবই জনপ্রিয় ও বহুলালোচিত গ্রন্থ। অপরিচিত কিন্তু শক্তিশালী লেখক বা বই, অনুবাদকের তেমন কোনো আবিষ্কার নেই। এটা কি অনুবাদকের দূর্বলতা, না অন্যকিছু?\nআবিষ্কার যে একেবারে নেই তা না। জনপ্রিয় কিংবা আলোচিত বই হলেই যে আমরা সবাই পড়তে পারছি তা তো নয়। বাংলা ভাষায় প্রথম হওয়া মানেই সেটা বাংলা ভাষার পাঠকদের জন্য আবিষ্কার। বুদ্ধদেব বসু বোদলেয়ার অনুবাদ করলেন। না করলে কি বাংলা ভাষাভাষি পাঠকরা পড়তে পারতেন? সে বোদলেয়ার বিশ্বে যতই আলোচিত হক না কেন। একইভাবে গোর্কি-তলস্তয়-কাফকা-হেমিংওয়ে-দস্তয়ভস্কি, এঁদের কোনো ভাষায় প্রথম অনুবাদ সেই ভাষায় আবিস্কারের মতোই। পাশাপাশি আমরা কম চিনি কিন্তু ভালো লেখক, এমন লেখকের বইও অনুবাদ হচ্ছে।আস্তে আস্তে আরো হবে।\nরবার্ট ফ্রস্ট, টি এস এলিয়ট, শার্ল বোদলেয়ার, শাহানামা অনেক অনুবাদ করেছেন; কিন্তু শামসুর রাহমান, বুদ্ধদেব বসু, কাজী নজরুল ইসলামের মতো কেউ করতে পারেননি মনে করা হয়। কবিতার অনুবাদ কবি, গল্পের অনুবাদ একজন গল্পকার করলে সেরাটা পাওয়া সম্ভব বলে অনেকে মনে করেন।আপনি কি মনে করেন?\nবুদ্ধদেব বসুর অনুবাদ নিয়ে কোনো কথা নেই। কিন্তু শামসুর রাহমানের অনুবাদ নিয়ে আমি দু-একটি কথা বলতে চাই।\nফ্রস্টের বিখ্যাত ও বহুল পঠিত কবিতা ‘Stopping by Woods onaSnowy Evening’ এর বাংলা অনুবাদ করেছেন শামসুর রাহমান। গীতিধর্মী কবিতাটির তিনি অনুবাদ করেন ছড়াধর্মী ছন্দে। এতে মূল কবিতার মজাটাই নষ্ট হয়ে যায়। কিছু চিত্রকল্পের ভুল অনুবাদও করেছেন তিনি। The woods are lovely, dark and deep এর বাংলা করেছেন “কাজল গভীর এ-বন মধুর লাগে। আবার My little horse must think it queer এর অনুবাদ করেছেন “ঘোড়াটা ভাবছে ব্যাপার চমৎকার"। ফ্রস্ট ঠিক এরকমটি বলতে চাননি। Tree at My Window কবিতার Vague dream-head lifted out of the ground, And thing next most diffuse to cloud এর অনুবাদ করেছেন “মাটি থেকে উঠে এলো আবছা স্বপ্ন-চূড়ো আর তারপর কুয়াশার মেঘ এলো ছেয়ে”- এটিও ঠিক ঠিক মিললো না।অর্থাৎ কবি শামসুর রাহমানকে খুব মনোযোগী অনুবাদক হিসেবে আমি মনে করি না। তিনি নিশ্চয় বাংলা সাহিত্যের অন্যতম সেরা কবি। এখানে একটা কথা বলে রাখা ভালো, সেরা কবি মানেই সেরা অনুবাদক নন।\nঅনুবাদ তো দুইভাবেই হতে পারে। বিদেশি সাহিত্য দেশি ভাষায়, দেশি সাহিত্য বিদেশি ভাষায়। আমরা কিন্তু তা দেখছি না। এর কারণ কি? এ সমস্যা থেকে উত্তোরণের উপায় কি বলে মনে করেন?\nআমাদের সাহিত্য বিদেশী ভাষায় হয় না বললেই চলে। যা হয় তার মান নিয়ে প্রশ্ন তোলা যায়। আমাদের সাহিত্য বিদেশী ভাষায় হওয়াটা খুব জরুরী। শিল্প-সাহিত্য লেনাদেনার বিষয়। আমরা বিশ্ব থেকে নানাভাবে নিচ্ছি।কিছু কিছু ক্ষেত্রে ফিউশন এমনভাবে ঘটাচ্ছি যে আমাদের নিজেরটাই হারিয়ে যাচ্ছে। অথচ আমরা নিজেদেরটা ছড়িয়ে দিতে পারছি না। বিশ্বের সংস্কৃতি লড়াইয়ে আমাদের অস্ত্র হতে পারতো আমাদের ফোক কালচার, লোকজ ভাবনা ও পরিবেশনা। কিন্তু আফসোস সেগুলো আমরা নিজেরাও আর লালন করছি না। এনিওয়ে সেটা এই আলোচনার বিষয় না।\nএবার বই মেলায় আপনার 'বিশ্বগল্পের বহুমাত্রিক পাঠ' নামক অনুবাদ গ্রন্থ বের হচ্ছে। সে সম্পর্কে বলুন।\nবাংলাদেশে ছোটগল্পবিষয়ক তেমন উল্লেখযোগ্য কোনো প্রবন্ধ বা আলোচনা গ্রন্থ নেই বললেই চলে। তাই যারা ছোটগল্প চর্চা করছেন বা আগামীতে করবেন তাদের কথা ভেবেই আমি বইটি রচনায় হাত দিই। এখানে ছোটগল্পের কাঠানো বা নির্মাণশৈলি এবং বিষয়বস্তু গল্প ধরে ধরে আলোচনা করেছি। বাংলাসাহিত্যসহ বিশ্বসাহিত্যের চৌদ্দটি গল্প এই সংকলনে আছে। অন্যভাষার গল্পগুলো আমি নিজে ইংরেজি থেকে অনুবাদ করেছি। গল্পগুলো যেমন বিভিন্ন দেশের তেমন বিভিন্ন কালের। আধুনিক গল্পের জনক এডগার অ্যালান পো থেকে শুরু করে একালের মুরাকামি পর্যন্ত এই সংকলনে আছেন। কাজেই এই স্বল্প পরিসরে খুব সংক্ষিপ্ত আকারে হলেও বিশ্বগল্পের আপাত একটি ধারনা পাওয়া যাবে। বইটির সবশেষে টিকা আকারে এখানে আলোচিত সাহিত্যতত্ত্ব ও লিটারারি টার্মসের ব্যাখা বা ডেফিনেশন প্রদান করা হয়েছে।\nঅনুবাদের জন্য এই লেখকদের গল্পগুলো বেছে নেয়ার কারণ কি?\nপ্রথম কারণ, গল্পগুলো আমার প্রিয়। দ্বিতীয় কারণ, বৈচিত্র্য। আমার এই গ্রন্থটির জন্য এমন বহু ডায়মেনশনের গল্প দরকার ছিল। এটাই প্রধান কারণ।\nএখানে অনেক গল্প তো আগেও অনুবাদ হয়েছে। আপনিও করলেন। ব্যাপারটা মনোটোনাস হয়ে গেল না? কিংবা আপনার বিশেষত্ব কোথায়?\nকয়েকটি গল্প ছাড়া বেশিরভাগ গল্পের অনুবাদ আমি বাজারে দেখিনি। থাকলেও আমার চোখে পড়েনি। আর একটি বইয়ের বেশ কটি ভার্সন, আই মিন অনুবাদে, থাকা ভালো। এতে বাছাই করার সুযোগ থাকে। আমার অনুবাদ করা এডগার অ্যালান পোর ‘টেল টেল হার্ট’ গল্পটি ছাপা হলে কলকাতার এক সাহিত্যিক সম্তর্ষি বিশ্বাস বলেছিলেন, ‘অসাধারন - এই গল্প, অন্ততঃ ৩০ জনের অনুবাদে আমি পড়েছি, এর মধ্যে শেখর বসু'র মতো প্রফেশনাল অনুবাদকও আছেন। তবে মোজাফফরের অনুবাদটি সমস্তকে ছাড়িয়ে গেছে।’ রফিকুল্লাহ খানও পড়ে প্রশংসা করেছিলেন।আমি এজন্যে বলছি যে, আমার প্রথম করা অনুবাদে এই দুজনের প্রশংসাবাণী আমাকে অনুপ্রাণিত করেছিল। আমার মনে হয়েছিল, কাজটি অনেকে করছেন, আমিও করতে পারি।কোনো পাঠকের যদি কাজে লাগে- এই আর কি!\nঅনুবাদের ক্ষেত্রে অনেকে ভাষা, অনেকে ভাব, অনেকে মূলবক্তব্য অনুসরণ করেন। এতে কি একটি সাহিত্যের প্রকৃতাবস্থার হেরফের ঘটে যায় না?\nমূল টেক্সট এক হলেও তার যদি আপনি একশ বার অনুবাদ করান, সবগুলোই আলাদা আলাদা ভার্সন হবে। এর মধ্যে থেকে আপনার চাহিদা যেটা সার্ভ করবে সেটাই আপনার কাছে বেস্ট ট্রান্সলেশন।ভালো অনুবাদে সাহিত্যের প্রকৃত অবস্থার হেরফের ঘটে বলে আমি মনে করি না।\nঅনেকে মূল বইয়ের সঙ্গে মিলিয়ে মিলিয়ে মানে আক্ষরিক বা মূলানুগ অনুবাদ, কেউ ভাবগত বা মূলবক্তব্যকের দিক খেয়াল রেখে অনুবাদ করেন। কোন ধরনের অনুবাদে প্রকৃত সৌন্দর্য ফুটে ওঠে বলে আপনি মনে করেন? কেন?\nমৌলিকতা এবং সৃজনশীলতার পরিপ্রেক্ষিতে সমগ্র বিশ্বেই দুই ধরনের অনুবাদ করা হয়।একটি মূল থেকে সরে গিয়ে অন্যটা মূলের কাছাকাছি থেকে। ঈশ্বরচন্দ্রের ভ্রান্তিবিলাস বা গিরীশ ঘোষের ম্যাকবেথ, মুনীর চৌধুরী ও প্রফেসর কবীর চৌধুরীর ওথেলো, সৈয়দ শামমুল হকের ম্যাকবেথ- এগুলো করা হয়েছে মূল থেকে খানিকটা সরে এসে। একধরনের পুণর্লিখনের প্রয়াস সেখানে আছে।আবার এমন অনেক অনুবাদও হয়েছে যেটি মূলকে ভালোভাবে উপস্থাপন করে। আমার কাছে এই দুইধরনের অনুবাদ আলাদা দুটি শিল্প। আমি পড়ার সময় দুটোকেই গুরুত্ব দিই। তবে নিজে যখন অনুবাদ করি, তখন আমি মূলকে ভালোবেসে তার কাছাকাছি থাকবার চেষ্টা করি।\nঅন্যান্য অনুবাদক থেকে নিজেকে কিভাবে আলাদা করেন?\nআমি মূলের বাক্য-কাঠামো ও চিত্রকল্পের অন্ধ অনুকরণ করি না। এসবের পেছনে যে অনুচ্চারিত ভাব ও বোধ থাকে তারই প্রকাশ করার চেষ্টা করি। আগেও বলেছি, আমি মূল টেক্সেটের দাস হয়ে নয়, প্রেমিক হয়ে অনুবাদ করতে চেষ্টা করি। অন্যরা হয়ত এই কাজটিই আমার চেয়ে আরো ভালো করে করতে পারেন।এই আর কি।\nঅনুবাদকের স্বাধীনতা, শব্দ তৈরি ইত্যাদি দিক অনেকে সামনে আনেন। এটাকে আপনি কি ভাবে দেখেন? তা ছাড়া অনুবাদকের আদৌ কোনো স্বাধীনতা আছে কি?\nআমি মনে হয় আগের দুটি প্রশ্নে এই প্রশ্নে উত্তর দিয়েই দিয়েছি। আর নতুন করে কিছু বলার নেই।\nঅনুবাদ আমাদের সাহিত্যে কী অবদান রাখছে?\nঅনুবাদ প্রতিটা সাহিত্যে গুরুত্বপূর্ণ অবদান রাখে। আমাদের দেশের যে সাহিত্য তার প্রসারই ঘটেছে অনুবাদ সাহিত্যের ভেতর দিয়ে। চতুর্দশ শতকের কৃত্তিবাসের রামায়ণ। চতুর্দশ শতক থেকে অষ্টাদশ শতক পর্যন্ত পাঁচশ বছর ধরে বাংলা সাহিত্যের পরিণত হয়ে ওঠার সময় কৃত্তিবাসের রামায়ণের প্রভাব ব্যাপক। দীর্ঘ সময়ের মুসলিম শাসন আমলে আরবি ও ফার্সি সাহিত্য থেকে বাংলা সাহিত্য অনেক কিছু গ্রহণ করেছে। এরপর ইংরেজি সাহিত্য এবং ইংরেজি ভাষা মারফত বিশ্বসাহিত্যের অনুবাদ আমাদের সাহিত্যে ধারাকে আমুল বদলে দিলো। ঈশ্বরচন্দ্র বিদ্যাসাগরের ভ্রান্তিবিলাস, গিরিশ চন্দ্র ঘোষের ম্যাকবেথ প্রভৃতির কথা উল্লেখ করতে হয়।বঙ্কিম চন্দ্র, মাইকেল মধূসুদন দত্ত যা করলেন সেটিও সাহিত্যের বিশেষ ধরনের অনুবাদ। তারা গঠনকৌশল বা রচনারীতির অনুবাদ করলেন। বঙ্কিম আনলেন উপন্যাস, মাইকেল সনেট, কাব্যনাট্য, মহাকাব্য। রবীন্দ্রনাথ ঠাকুরও এই কাজটি নানাভাবে করেছেন। এরপর বদ্ধুদেব বসু, সুধীন্দ্রনাথ দত্ত, জীবনানন্দ দাস, বিষ্ণু দে ও অমীয় চক্রবর্তী বিশ্বসাহিত্যকে বাংলাসাহিত্যে নিয়ে এলেন আরো আপন করে। যদি নাটকে শেক্সপিয়ার, সফোক্লিস, ইবসেন; কথাসাহিত্যে দস্তয়ভস্তি, তলস্তয়, হেমিংওয়ে, কাফকা, সার্ভেন্তেস, চেখব, মপাসাঁ; কবিতায় বোদলেয়ার, গ্যেটে, এলিয়ট, আধুনিক রোমান্টিক ধারার কবিরা, আরো অনেকে আছেন- এঁদের অনুবাদ বাংলায় না হলে বাংলা সাহিত্য কোথায় পড়ে থাকতো, ভাবা যায়!\nঅন্য একটি ভাষায় লেখা অনুবাদ হচ্ছে। অথচ লেখক জানছেন না, রয়েলটি পাচ্ছেন না। মূলানুগ অনুবাদের জন্যও তার সঙ্গে যোগাযোগ করা হচ্ছে না। বিষয়টা কিভাবে দেখেন?\nআামাদের দেশের দু একটি প্রকাশক মূল লেখকের সঙ্গে যোগাযোগ করে অনুমতি নিয়ে অনুবাদ বই বাজারে আনেন। প্রক্রিয়াটি একটু জটিল। বিদেশী লেখকদের একটা করে এজেন্ট থাকে। তার সঙ্গে যোগাযোগ করে কাজটি করতে হয়। তারা অনুবাদের মান, প্রচ্ছদ, প্রকাশনার মান এগুলো খোঁজখবর নেন। তারপর আসে অর্থনৈতিক বিষয়। এসব করতে সময়ও অনেক লেগে যায়। আপনাকে বিদেশে যাওয়ারও প্রয়োজন হতে পারে। তাই চাইলেও কাজটি করা এত সহজ না। তবে আমি চাই, অবশ্যই যার অনুবাদ করা হবে তিনি জানুক, তাঁর জানার অধিকার আছে।\nলেখালেখির ক্ষেত্রে পেশাদারিত্বের কথা প্রায়ই শোনা যায়। আমাদের দেশে অনুবাদের তেমন পেশাদারিত্ব দেখছি না। অনুবাদের মানোন্নয়নের জন্য পেশাদারিত্বের ভূমিকা কী মনে করেন আপনি?\nঅবশ্যই পেশাদারিত্বের ভূমিকা আছে। আমি যদি কাজটি করে পর্যাপ্ত অর্থ না পাই, তবে করব কেন? অনুবাদের অর্থমূল্য আমাদের এখানে খুবই কম। আপনি ইন্টারনেটে আউটসোর্সিংয়ে গরুর রচনা লিখে যে টাকা পাবেন, দস্তয়ভস্কি অনুবাদ করে সে পরিমাণ টাকা পাবেন না।আবার আপনি চায়বেন, একজন মানুষ সময় নিয়ে গভীর তপস্যার সঙ্গে কাজটি করুক। মানুষটির তো পেট আছে, নাকি? তাকেও তো ক্ষেত্রে হয়। তার পরিবার আছে, তাদের কথাও ভাবতে হয়। সখের বশে বেশিদূর এগুনো যায় না, তাই এটিকে একটা শিল্পের পর্যায়ে দাঁড় করানো খুব দরকার।\nনতুন লেখক তৈরির ক্ষেত্রে লিটল ম্যাগকে গুরুত্বপূর্ণ ভাবা হয়। আজকের দিনে অনেকের মধ্যে অনুবাদক হওয়ার চিন্তাও দেখা যায়। অনুবাদক তৈরির ক্ষেত্রে কোনো মাধ্যমটি আপনি সবচেয়ে গুরুত্বপূর্ণ মনে করেন? আদৌ কি তেমন কোনো মাধ্যম আছে?\nঅনুবাদক তৈরির ক্ষেত্রে অবশ্যই লিটলম্যাগগুলো গুরুত্বপূর্ণ ভূমিকা পালন করে। প্রতিটা লিটলম্যাগ চেষ্টা করে একটি-দুটি গল্প কিংবা কবিতার অনুবাদ রাখতে। এ কারণে অনেককেই অনুবাদ করতে হয়। যেমন আমার বেশিরভাগ অনুবাদ লিটলম্যাগের জন্যে। এখনো লিটলম্যাগের পাঠকদের কথা ভেবে বেশি অনুবাদ করি। পাশাপাশি বাংলা একাডেমি থেকে প্রকাশিত মাসিক পত্রিকা উত্তরাধিকার অনুবাদ খুব গুরুত্বের সঙ্গে ছাপে। তবে এটুকুই যথেষ্ট নয়। বাংলাদেশে মাসিক আকারে একটা মানসম্মত অনুবাদের কাগজ থাকতে পারতো।আশা করি কোনো একদিন হবে।\nঅনুবাদের জন্য রাষ্ট্রীয়ভাবে একুশে পদকও দেয়া হচ্ছে। এটা আমাদের দেশে মানসম্মত অনুবাদের ক্ষেত্রে কি কোনো ভূমিকা রাখছে?\nঅনুবাদের কাজটাকে এভাবে স্বীকৃতি দেয়া অবশ্যই ভালো বিষয়। এতে কেউ কেউ অনুবাদে আরো আগ্রহী হতে পারেন। সেই অর্থে অনুবাদ সংস্কৃতিটা আরো মজবুত হতে পারে। তবে মান ভিন্ন বিষয়। আমাদের দেশের বেশিরভাগ প্রকাশক অনুবাদের মান নয়, মূল লেখকের নামে বই করেন। তারা মূলটাও পড়েন না, অনুবাদও না। এই পরিস্থিতি যতদিন থাকবে ততদিন মানসম্মত অনুবাদ পাওয়া মুশকিলই হবে।\nএই মুহুর্তে দেশে যে অনুবাদ হচ্ছে, তার মান নিয়ে কি আপনি সন্তুষ্ট?\nএই মূহূর্তে যা হচ্ছে তা মাঝে যা হয়েছে তার চেয়ে ভালো। মানে আমি বলতে চাচ্ছি, কিছুকাল আগের চেয়ে এখন আমাদের অনুবাদের অবস্থা কিছুটা ভালো। তবে সামগ্রিক ভাবে অনুবাদের মান নিয়ে আমি সন্তুষ্ট নই। প্রত্যাশা আরো অনেক বেশি।


প্রসঙ্গ ‘আসামি তালিকায় কেনো ওসি নেই’ | আমাদের সময়.কম – AmaderShomoy.com\nপ্রকাশের সময় : May 31 2019 01:52 AM\nআপডেট সময় : May 31 2019 01:52 AM\nডেইলি স্টার : ফেনীর মাদরাসা শিক্ষার্থী নুসরাতের মৃত্যুর পেছনে পুলিশের বিশেষ করে সোনাগাজী থানার ভারপ্রাপ্ত কর্মকর্তা (ওসি) মোয়াজ্জেম হোসেনের ভূমিকা নিয়ে নিহতের পরিবার থেকে অভিযোগ উঠলেও হত্যা মামলার অভিযোগপত্রে কোনো পুলিশ কর্মকর্তার নামে নেই। এ বিষয়ে দ্য ডেইলি স্টার অনলাইনের পক্ষ থেকে মন্তব্য জানতে চাওয়া হয় পুলিশের সাবেক মহাপরিদর্শক (আইজিপি) ড. এনামুল হক, সুপ্রিম কোর্টের আইনজীবী ও সংবিধান বিশেষজ্ঞ ড. শাহদীন মালিক এবং সুপ্রিম কোর্টের আইনজীবী ব্যারিস্টার জ্যোতির্ময় বড়ুয়ার কাছে।\nপুলিশের সাবেক মহাপরিদর্শক (আইজিপি) ড. এনামুল হক বলেন- যেভাবেই হোক না কেনো ওসি কিছুটা দায়ী রয়েছে। কেউ তাকে নির্দোষ বলতে পারবে না। কারণ ঘটনার শুরু থেকে তার আচার-আচরণ, কথাবার্তা, এবং যে পন্থায় সে বিষয়টি হ্যান্ডেল করেছে তা আমার কাছে গ্রহণযোগ্য হয়নি। এটি কাম্যও নয়।\nআমি ব্যক্তিগতভাবে মনে করি, যে যেটাই করুক না কেনো তার পেছনে কিছু অ্যাভেটার থাকে। অর্থাৎ, ভালো কাজের কিছু সহযোগী থাকে, খারাপ কাজেরও কিছু সহযোগী থাকে। নিশ্চয় ওসির সঙ্গে তার ওপরে যারা ছিলেন তারাও তো কিছুটা দায়ী হবেন। কেনো দায়ী হবেন, কারণ, ওসি এতো বড় একটি সিদ্ধান্ত নিচ্ছেন- সেটি শুধু পুলিশের নয়।কিন্তু, ওখানে যারা রয়েছেন- যেমন, মাদরাসা কমিটির সদস্য যারা সরকারি কর্মকর্তা বা জনপ্রতিনিধি- তারাও তো পরোক্ষভাবে কিছু না কিছু দায়ী। কেননা, তারা ওসিকে ফেরাতে পারেননি।\nড. শাহদীন মালিক-এর মন্তব্য- ওসির বিরুদ্ধে অভিযোগ হলো যে তিনি দায়িত্বহীনতার পরিচয় দিয়েছেন। তিনি আইনশৃঙ্খলা বাহিনীর ভাবমূর্তি ক্ষুণ্ন করেছেন। কিন্তু, এগুলো ক্রিমিনাল অফেন্স নয়। একজন সরকারী কর্মচারীর দায়িত্বহীন হওয়া বা দায়িত্বশীল না হওয়া- এটি কি ক্রিমিনাল অফেন্স হতে পারে? এর জন্যে কর্তৃপক্ষ ব্যবস্থা নিতে পারে। এমনকী, চাকরি থেকে বরখাস্ত করতে পারে।\nকিন্তু, এর সঙ্গে যদি কারো জীবন-মরণ জড়িয়ে থাকে?- এর উত্তরে তিনি বলেন: আইনে বলা রয়েছে একজন ব্যক্তির জীবন-মরণের জন্যে একটি লোক কখন দায়ী হবে। এই ঘটনা সেই আইনের ব্যাখ্যার আওতায় পড়বে না।\nনুসরাতের পরিবার বলছে যে তারা পুলিশের কাছ থেকে কোনো সহযোগিতা পায়নি। উল্টো তাদেরকে অপমানিত করা হয়েছে। এই অভিযোগের ভিত্তিতে কী পুলিশের কাউকে চার্জশিটে অন্তর্ভুক্ত করা যেতো?- আমার বক্তব্য শুনে মনে হতে পারে আমি পুলিশের পক্ষে কথা বলছি। কিন্তু, একটু ঠাণ্ডা মাথায় চিন্তা করেন- একটি থানায় যদি ৩০০ লোক যায় অপরাধের অভিযোগ নিয়ে এর মধ্যে পুলিশ হয়তো ৩০টি অভিযোগ নেয়, বাকি ২৭০টি অভিযোগ নেয় না। যে অভিযোগ নিচ্ছে না তার মধ্যে হয়তো পাঁচটি অভিযোগ পাওয়া যাবে সেগুলো নেওয়া উচিত ছিলো। এর জন্যে কেউ যদি পুলিশের বিরুদ্ধে মামলা করা শুরু করলে তাহলে নব পুলিশ রিটায়ার করে বাড়ি চলে যাবে।\nআর অপমান কোনো ক্রিমিনাল অফেন্স না। আমি সামাজিকভাবে অপমানিত হতে পারি। কিন্তু, এর জন্যে মামলা করা যাবে না। এটি ক্রিমিনাল অফেন্স না।\nব্যারিস্টার জ্যোতির্ময় বড়ুয়ার মতে, এসপি, ওসিকে অপরাধী প্রমাণিত করতে যেসব তথ্য-উপাত্ত থাকা দরকার সেগুলো আমাদের তদন্তে কীভাবে উঠে এসেছে তা দেখার বিষয়। নুসরাত হত্যার আগে পুলিশের কাছে অভিযোগ নিয়ে যাওয়া হয়েছে কিন্তু, পুলিশ তা আমলে নেয়নি। এমনকী, জেলা প্রশাসক যিনি মাদরাসা পরিচালনা পরিষদের সদস্যও, তিনি বলেছেন তার কাছে এমন অভিযোগ অনেক এসেছে, কিছু ঘটনার সত্যতাও তিনি পেয়েছেন। কিন্তু, তার উপায় ছিলো না সবগুলোর ব্যবস্থা নেওয়ার। তার মানে, তাদের বক্তব্যের মাধ্যমে বোঝা গেলো যে- এরকম একটি ঘটনা ঘটছে বা অধ্যক্ষের আচরণগত সমস্যার কথা তারা জানতেন।\nযদিও আইনজীবীদের একদল হয়তো বলবেন যে যারা মূল অপরাধী তাদের বিরুদ্ধে ব্যবস্থা নিতে। তবে আমাদের ফৌজদারি আইনে অপরাধীর সহযোগী হিসেবে তাকে (ওসি) ফ্রেম আপ করা সম্ভব। তবে যদি এটি প্রমাণ করা না যায় যে তাদের নীরবতার কারণেই এই ঘটনাটি ঘটেছে তাহলে তাদের অপরাধের সহযোগী হিসেবে বিচারের মুখোমুখি করাটা বেশ কঠিন হবে।\nকৌশলগত কারণে দেখা যায় যে ঘটনার সময় যারা জড়িত ছিলেন তাদেরকে বিচার প্রক্রিয়ায় আনার একটি প্রবণতা আমাদের মধ্যে রয়েছে। দূরবর্তী কোনো ফ্যাক্টর যদি কাজ করে সেগুলোকে বিবেচনায় নেওয়ার সংস্কৃতি আমাদের এখানে গড়ে উঠেনি।\nকিন্তু, যে কথাটি আমরা বলছিলাম যে তিনি (ওসি) অভিযোগ করতে যাওয়া নুসরাতের ভিডিও ছড়িয়ে দেওয়া ও বিভিন্ন কাজে তার বিকৃত মানসিকতার প্রমাণ পাওয়া যায়। তাই তাকে দোষী করার একটি সুযোগ ছিলো। নুসরাতের মৃত্যুর আগের বিভিন্ন ঘটনাগুলোকে বিবেচনায় নিলে হয়তো ওসিকে এখানে দায়ী করা যেতো।\nআমরা যে বিষয়ে পার্থক্য করতে ভুল করি যে একজন ব্যক্তি পেশাগত পোশাক পড়ে থাকলেই তার সব কাজ পেশাগত হবে না। তিনি কখনো কখনো তার সীমা লঙ্ঘন করেন, সেটি যদি ক্রিমিনাল অ্যাক্টের মধ্যে পড়ে তাহলে তাকে সেই আইন মোতাবেক বিচারের মুখোমুখি করা উচিত।\nআমার যুক্তি হলো: একজন ব্যক্তি পুলিশের পোশাক পড়ে থাকলে তার সব কাজ আইনি হবে না। তাহলে তো ‘বন্দুকযুদ্ধ’, ‘গুম’ সবই তো বৈধ হয়ে যায়। এ ধরনের ভুল ধারণা আমাদের সমাজে প্রতিষ্ঠিত হয়ে যাচ্ছে। এই ভুলগুলো ভাঙ্গা প্রয়োজন।\nশুধু পুলিশ নন, প্রজাতন্ত্রের যেকোনো কর্মকর্তা-কর্মচারী অফিসিয়াল ডিউটি হিসেবে যদি সবকিছুকে চালিয়ে দিতে চান তাহলে তো তা হবে না। তিনি সীমা লঙ্ঘন করলে তার দায়ভার তাকে নিতে হবে। অপরাধ করলে তাকে আইনের মুখোমুখি হতে হবে।\nওসির বিরুদ্ধে ডিজিটাল নিরাপত্তা আইনে একটি মামলা হয়েছে। একটি ভালো খবর হলো যে তার বিরুদ্ধে গ্রেপ্তারি পরওয়ানা জারি করা হয়েছে। এর ফলে নীতিগত জায়গায় কিছুটা জয় হলো যে পুলিশের বিরুদ্ধে অন্তত পরওয়ানা জারি করা গেলো।\nঘটনার সঙ্গে তার (ওসি) সম্পর্কটি যদি খুব দূরবর্তী হয় তাহলে তাকে দোষী করা মুশকিল হবে এবং এর ফলে মামলা দুর্বল হবে। কিন্তু, তদন্তে যদি এমন দেখা যায় যে তার দায়বদ্ধতা আসলে খুব রিমোট না সে ঘনিষ্ঠভাবে সম্পর্কিত। তার দায়িত্বহীনতা, অবহেলা, বা কার্যকলাপের জন্যে ঘটনাটি ঘটতে পেরেছে এবং সে অ্যাভেটার হিসেবে কাজ করেছে তাহলে তাকে চার্জশিটে আনাটাই উচিত।\nওসির বিরুদ্ধে তার বিভাগীয় তদন্তের পাশাপাশি তাকে ক্রিমিনাল অ্যাক্টে বিচার করা যেতে পারে কি?- হ্যাঁ পারে। কোনো বাধা নেই। আপিল বিভাগে এ বিষয়ে অনেক সিদ্ধান্ত নেওয়া রয়েছে। একসঙ্গে দুটি বিচার চলতে কোনো বাধা নেই। আমি নিজেও এমন অনেক মামলায় অংশ নিয়েছি।\nকোনো সরকারি কর্মকর্তা-কর্মচারী যদি নীতিবিরুদ্ধ কোনো কাজ করলে তা বিভাগীয় ব্যবস্থার অধীনে যাবে। কিন্তু, কোনো ক্রিমিনাল অ্যাক্ট করলে তা দেশের প্রচলিত আইনে বিচার হবে। এই দুটো প্রক্রিয়া পাশাপাশি চলতে কোথাও কোনো বাধা নেই।


বিডিনিউজ টোয়েন্টিফোরের প্রধান সম্পাদকের স্থায়ী জামিন | bangla.bdnews24.com\nPublished: 25 Nov 2020 01:38 PM BdST Updated: 08 Dec 2020 01:14 PM BdST\nদুর্নীতি দমন কমিশনের মামলায় ঢাকার জজ আদালত থেকে স্থায়ী জামিন পেয়েছেন বিডিনিউজ টোয়েন্টিফোর ডটকমের প্রধান সম্পাদক তৌফিক ইমরোজ খালিদী।\nঢাকার জ্যেষ্ঠ বিশেষ জজ ইমরুল কায়েশ বুধবার তৌফিক ইমরোজ খালিদীর জামিন আবেদন মঞ্জুর করেন।\nহাই কোর্টের আগাম জামিনের মেয়াদ শেষে গত ২০ অক্টোবর এই আদালত থেকেই তৌফিক ইমরোজ খালিদীকে ২৫ নভেম্বর পর্যন্ত জামিন দেওয়া হয়েছিল।\nএবার তাকে স্থায়ী জামিন দেওয়া হল বলে দুদকের আইনজীবী মাহমুদ হোসেন জাহাঙ্গীর শুনানি শেষে বিডিনিউজ টোয়েন্টিফোর ডটকমকে জানান।\nতৌফিক ইমরোজ খালিদীর পক্ষে জামিন শুনানি করেন ঢাকা বারের সাবেক সভাপতি আওয়ামী লীগের আইন সম্পাদক অ্যাডভোকেট নজিব উল্লাহ হিরু ও ঢাকা বারের সাবেক সম্পাদক মিজানুর রহমান মামুন।\nতাদের সঙ্গে ছিলেন আইনজীবী নোমান হোসাইন তালুকদার, মো. এহসান হাবিব, মনির হোসেন, লাতিফুর রহমান ও শোয়েবুজ্জামান সুপ্ত।\nশুনানিতে নজিব উল্লাহ হিরু বলেন, “২০ অক্টোবর আমাদেরকে আজ পর্যন্ত জামিন প্রদান করেছিলেন। জামিন স্থায়ী করতে আজ আমরা এসেছি।“\nতখন দুদকের আইনজীবী আদালতকে বলেন, “জামিনের বিরুদ্ধে আমরা হাই কোর্টে গিয়েছি।”\nবিচারক তখন জানতে চান, হাই কোর্ট জামিন স্থগিত করেছে কি না, কোনো কাগজপত্র আছে কি-না।\nদুদকের আইনজীবী জানান, হাই কোর্ট জামিন স্থগিত করেনি। বিচারক তখন স্থায়ী জমিন মঞ্জুর করে আদেশ দেন।\n‘অসাধু উপায়ে’ সম্পদ অর্জনের অভিযোগ এনে গত ৩০ জুলাই এই মামলা করে দুদক। তৌফিক ইমরোজ খালিদী বরাবরই সে অভিযোগ অস্বীকার করে আসছেন।\nকিন্তু ওই প্রতিবেদন ‘ভুয়া’ ছিল অভিযোগ করে এজাহারে বলা হয়, ওই ৫০ কোটি টাকার মধ্যে ৪২ কোটি টাকা এইচএসবিসি, ইস্টার্ন ব্যাংক লিমিটেড, সাউথ ইস্ট ব্যাংক লিমিটেড এবং মিউচুয়াল ট্রাস্ট ব্যাংক লিমিটেডের বিভিন্ন হিসাবে জমা করা হয়েছে।\nঅন্যদিকে তৌফিক ইমরোজ খালিদীর ভাষায়, “ওই এফআইর ভুলে ভরা। তথ্যের দিক থেকে ভুলে ভরা। একটি বর্ণ সত্যি কথা নাই সেখানে।”\nমানুষকে ‘বিভ্রান্ত’ করার জন্য এবং তাকে ‘হেয় প্রতিপন্ন’ করার জন্য এই ‘সাজানো’ মামলা’ করানো হয়েছে বলেও পাল্টা অভিযোগ করেছেন বিডিনিউজ টোয়েন্টিফোর ডটকমের প্রধান সম্পাদক।\nহয়রানির শিকার হওয়ার আশঙ্কা থেকেই তৌফিক ইমরোজ খালিদী হাই কোর্টে আগাম জামিনের আবেদন করেছিলেন। তা মঞ্জুর করে গত ২৬ অগাস্ট বিচারপতি এম ইনায়েতুর রহিম ও বিচারপতি মোস্তাফিজুর রহমানের বেঞ্চ তাকে আট সপ্তাহের জামিন দেয়।\nসেই জামিন আটকাতে সর্বোচ্চ আদালতে গিয়েছিল দুদক। তাদের লিভ টু আপিল খারিজ করে দিয়ে বিচারপতি মোহাম্মদ ইমান আলীর নেতৃত্বাধীন তিন বিচারকের আপিল বেঞ্চ গত ২১ সেপ্টেম্বর দুদকের আইনজীবীকে প্রশ্ন করেছিল- কেন তিনি এসব আবেদন নিয়ে এসে আপিল বিভাগের ‘সময় নষ্ট’ করছেন।\nহাই কোর্টের জামিনের মেয়াদ শেষে নিয়ম অনুযায়ী ২০ অক্টোবর জজ আদালতে জামিনের আবেদন করেন বিডিনিউজ টোয়েন্টিফোর ডটকমের প্রধান সম্পাদক।\nঢাকার জ্যেষ্ঠ বিশেষ জজ ইমরুল কায়েশ সেদিন তা মঞ্জুর করেন এবং শুনানিতে দুদকের আইনজীবীকে বলেন, “হাই কোর্ট জামিন দিয়েছে। এরপর আপনারা দৌড়ে আপিল বিভাগে চলে গেলেন। আপিল বিভাগে যাওয়ার কী আছে?”\n৫ দফা আদালতে\nহাই কোর্ট থেকে তৌফিক ইমরোজ খালিদীর আগাম জামিন\nস্থাগিতাদেশ চেয়ে আপিল বিভাগের চেম্বার আদালতে যায় দুদক\nদুদকের আবেদনে সাড়া দেয়নি চেম্বার আদালত, আবেদন পাঠিয়ে দেয় পূর্ণাঙ্গ বেঞ্চে\nদুদকের আবেদন আপিল বিভাগে খারিজ, ‘সময় নষ্ট করায়’ দুদককে তিরস্কার\nজজ আদালতে তৌফিক ইমরোজ খালিদীর জামিন\nজজ আদালতে তৌফিক ইমরোজ খালিদীর স্থায়ী জামিন\nএরই মধ্যে বিচারিক আদালতের জামিনের বিরুদ্ধে হাই কোর্টে গেছে দুদক\nঅভিযোগের বিষয়ে কী বলছেন তৌফিক ইমরোজ খালিদী?\nবুধবার স্থায়ী জামিন পাওয়ার পর সাংবদিকদের সামনে কথা বলেননি তৌফিক ইমরোজ খালিদী। তবে ২৬ অগাস্ট হাই কোর্টে তিনি সাংবাদিকদের প্রশ্নে তিনি এ মামলার বিষয়ে নিজের অবস্থান তুলে ধরেছিলেন।\nতিনি সেদিন বলেন, এ মামলায় দুটো অভিযোগ আছে। একটি হল ‘অসাধু উপায়ে’ টাকা অর্জন, অন্যটি হল ব্র্যাক-ইপিএল নাকি বিডিনিউজ টোয়েন্টিফোর ডটকমের ‘কোনো ভ্যালুয়েশনই করেনি’।\nতিনি প্রশ্ন করেন- “বাংলাদেশের ব্যাংক থেকে আমাদের ব্যাংকে টাকা এসেছে। কোথায় লুকানো হল? আমরাই প্রথম (বিনিয়োগ পাওয়ার) খবর দিয়েছি, কোথায় লুকানো হল?\n“এটা ওরা সবাই জানে… কোনো কিছু লুকানো হয়নি। আমরা কোনো কিছু লুকাই না। আমার সম্পর্কে যা কিছু বাজে খবর হয়েছে, প্রত্যেকটা সবার আগে কারা ছেপেছে? বিডিনিউজ টোয়েন্টিফোর ডটকম ছেপেছে।”\nদুদকের মামলায় তোলা সব অভিযোগ অস্বীকার করে তিনি সেদিন বলেন, “আসলে এটা সাজানো হয়েছে। কারা করেছে- এরা তাও জানে। কী জন্যে করেছে তাও জানে। আমরা পাঁচটি স্টোরি করেছিলাম কোনো এক তরুণ ব্যবসায়ীকে নিয়ে। তিনি ক্ষেপে গেছেন। তিনি অসম্ভব ক্ষমতাশালী হয়ে উঠেছেন।


মহানবী হযরত মুহম্মদ (স.) | ৳ 590\nHome » Shop » জেনারেল বুকস প্রকাশনী » প্রিয়মুখ প্রকাশনী » মহানবী হযরত মুহম্মদ (স.)\nমহানবী হযরত মুহম্মদ (স.)\n৳ 800 ৳ 590\nক্যাটেগরি ও প্রকাশনিঃ প্রিয়মুখ প্রকাশনী, সীরাতে রাসূল (সা.) Tags mohanobi-hazrat-muhommad-sm, মহানবী হযরত মুহম্মদ (স.), মহানবী হযরত মুহম্মদ (স.) pdf\nলেখক : আলহাজ কাজী মুহাম্মদ আবদুস সালাম\nপৃষ্ঠা : 624, কভার : হার্ড কভার\nজীবনে আপনি অনেক বই পড়েছেন। ভবিষ্যতে আরো অনেক বই পড়বেন। কিন্তু এ পৃথিবীর সর্বশ্রেষ্ঠ মানবের জীবনী কি কখনো পড়েছেন? কখনো কি আপনার ইচ্ছে হয়েছে, কেমন ছিলেন তিনি? কেমন ছিল তার সংসার জীবন? তার রাজনৈতিক জীবন? তার বেশভূষা? কিংবা তার আচার ব্যবহার? কখনো কি আপনার মনে প্রশ্ন জেগেছে কেন তিনি এ পৃথিবীর শ্রেষ্ঠ মানব? কেন তাকে এ বিশ্বজগতের রহমত হিসেবে মহান আল্লাহ তৈরি করেছেন? আপনার হাজার হাজার প্রশ্নের উত্তর যা পাবেন, সবই আপনার জন্য আদর্শ। তার প্রতিটি আচরণ আপনার জন্য উত্তম। তার জীবন চলার আদেশ-নিষেধ আপনার জন্য উত্তম জীবন ব্যবস্থা। তাই আজই জানুন তার জীবন, কর্ম এবং আদর্শ সম্পর্কে। আপনাকেও আল্লাহ কবুল করুন।\nমহানবী হযরত মুহম্মদ (স.) quantity\nসিরাত কাননের মুঠো মুঠো সৌরভ\n৳ 267 ৳ 179 অর্ডার করুন\nআর রাহীকুল মাখতূম – তাওহীদ পাবলিকেশন্স\n৳ 620 ৳ 400 অর্ডার করুন\n৳ 375 ৳ 280 অর্ডার করুন\nরাসূল (সা) এর শ্রেষ্ঠ সীরাত গ্রন্থ আর রাহীকুল মাখতূম\n৳ 620 ৳ 320 অর্ডার করুন\n৳ 440 ৳ 242 অর্ডার করুন


অজানা রহস্যে মোড়া, সূর্য না ছোঁয়া দক্ষিণ পিঠে কী লুকিয়ে রেখেছে চাঁদ? - TheWall\nঅজানা রহস্যে মোড়া, সূর্য না ছোঁয়া দক্ষিণ পিঠে কী লুকিয়ে রেখেছে চাঁদ?\nচাঁদ। সাহিত্যে হোক বা প্রেমে, গানে হোক বা স্বপ্নে– এই উজ্জ্বল গোলকটির আনাগোনা সর্বত্র। কখনও সে কোলের সন্তানের কপালে টি দিয়ে যায়, কখনও সে রাতভর ব্যর্থ প্রেমিককে গান শোনায়। কখনও আবার তার বুকে বসে নিরন্তর চরকা কেটে চলে এক বৃদ্ধা। মানুষের এমন আবেগে জারিত সেই উজ্জ্বল গোলক নিয়ে যেমন সাহিত্যরস উপচে পড়ে, আমাদের অর্থাৎ মহাকাশবিজ্ঞানীদের কাছেও তাকে নিয়ে ফ্যাসিনেশনের শেষ নেই। না, চাঁদের বুকে চরকা কাটা বুড়ির রূপকথা আমরা খুঁজি না বটে, তবে চাঁদের গতিবিধি, চাঁদের মাটির আনাচকানাচ, চাঁদের উৎস– আমাদের কাছেও তীব্র এক কৌতূহলের আধার। সেই সঙ্গে উত্তেজনারও। তাই এই সদ্য উড়ে যাওয়া চন্দ্রযান কেবলই একটা অভিযান নয়, এর সঙ্গে জড়িয়ে আছে অনেক গভীর তত্ত্ব, প্রশ্ন, দর্শন।\nচাঁদেই কেন বারবার?\nখুব সহজ কথা বলতে গেলে, আমাদের এই গ্রহের অর্থাৎ পৃথিবীর সঙ্গে সমস্ত সৌর জগতের যে সংযোগ রয়েছে, তার আদি ইতিহাস সব চেয়ে অবিকৃত অবস্থায় জানতে গেলে আমাদের অন্যতম বড় ভরসা এই চাঁদই। চাঁদের সৃষ্টি নিয়ে আজ অবধি নানা তত্ত্ব তৈরি করা গেলেও, এই গবেষণা আজও অন্তহীন। চন্দ্রপৃষ্ঠের বিস্তৃত মানচিত্র তৈরি করতে পারলে হয়তো আমরা কিছু ধারণা পাব এ বিষয়ে। চাঁদের উৎপত্তি, বিবর্তন ও বিভিন্ন গঠনমূলক উপাদানের একটি বিবরণ পাব।\nএর আগে, ২০০৯ সালে চন্দ্রযান-১ অভিযানের মধ্যে দিয়ে চাঁদের মাটিতে জলকণার অস্তিত্ব থাকার কথা আমরা জেনেছিলাম। কিন্তু সেই জলের পরিমাণ কতটা, কোথায় কী ভাবে সে জল রয়েছে, সে বিষয়ে জানার জন্য আরও গবেষণা প্রয়োজন আমাদের। সেই কারণেই চন্দ্রযান-২ অভিযান বলে মনে করা যেতে পারে।\nআসলে, প্রথম চন্দ্রযান অভিযানেরই পরবর্তী পর্ব হল এই চন্দ্রযান-২ অভিযান।\nকোথায় আলাদা এই অভিযান?\nগত ১৫ জুলাই ভোর রাতে রওনা দেওয়ার কথা ছিল এই চন্দ্রযান-২-এর। শ্রীহরিকোটার সতীশ ধাওয়ান স্পেস সেন্টার থেকে জিওসিঙ্ক্রোনাস স্যাটেলাইট লঞ্চ ভেহিকল (জিএসএলভি) মার্ক থ্রি থেকে উৎক্ষেপণ করার কথা ছিল চন্দ্রযানটির। কিন্তু বিশেষ যান্ত্রিক ত্রুটির কারণে, তার এক সপ্তাহ পরে, ২২ জুলাই দুপুরে সফল ভাবে উৎক্ষেপণ করা হল চন্দ্রযানটি।\nবৈজ্ঞানিক গবেষণার দিকটি সরিয়ে রাখলেও আরও যে দিকটি দিয়ে এই অভিযান অনন্য, তা হল গোটা অভিযানটির নেতৃত্বে রয়েছেন মহিলারা। এটিই সম্পূর্ণ মহিলা পরিচালিত প্রথম মহাকাশ অভিযান। প্রকল্পটির পরিচালক ডক্টর ভনিতা এবং অভিযানটির পরিচালক ঋতু কারিধাল। সেই সঙ্গে এটাও মাথায় রাখার বিষয়, যে এই প্রথম চাঁদের দক্ষিণ দিকে কোনও মহাকাশযান মসৃণ ভাবে অবতরণ করবে।\nপৃথিবী থেকে চাঁদের এই দক্ষিণ দিক কখনওই দেখা যায় না। কারণ এই অংশে আলো ফেলে না সূর্য। এর আগে কোনও মহাকাশযানও পৌঁছয়নি এই অংশে। টেলিস্কোপের লেন্সে কখনও ধরা দেয়নি চাঁদের দক্ষিণভূমি। তাই অজানা রহস্যে মোড়া এই দক্ষিণ পৃষ্ঠ নিয়ে কৌতূহল ও উত্তেজনা বরাবরই বেশি গবেষকদের মধ্যে। এই দক্ষিণ পৃষ্ঠ যেহেতু স্থায়ী ভাবে ছায়ায় ঢাকা থাকে, সূর্যের আলো এই জায়গাটিতে পড়েই না, তাই সম্ভাবনা আছে, এই অংশে হয়তো জল পাওয়া যেতে পারে। এবং এই অংশে অনেক ফাটল ছড়িয়ে ছিটিয়ে থাকারও সম্ভাবনা রয়েছে। এই সব ফাটলের শীতলতায় সৃষ্টির আদি সময়ের বহু জীবাশ্ম অবিকৃত অবস্থায় থেকে যেতে পারে বলে মনে করছেন বিজ্ঞানীরা।\nআসলে, চাঁদের দক্ষিণ মেরুতে যেহেতু সূর্যরশ্মি সরাসরি এসে পড়ে না, তাই সূর্যের বিকিরণগত পরিবর্তনও সেখানে কম হওয়ার সম্ভাবনা। আর তাতেই ফসিল অবিকৃত থাকবে বলে মনে করছেন বিজ্ঞানীরা। চন্দ্রযান ২-এর ল্যান্ডার ‘বিক্রম’ এবং তার রোভার (ভিতরে থাকা অভিযাত্রী যান) ‘প্রজ্ঞান’ আধুনিক প্রযুক্তি মারফত খুঁজে বার করবে সেই তথ্যই। অন্তত এমনই আশায় ৮৫১ কোটি টাকার এই প্রকল্প পরিকল্পনা করেছে ইসরো। সেই সঙ্গে চাঁদের মাটিতে যে জলকণার সন্ধান পেয়েছিল চন্দ্রযান-১, তা নিয়ে আরও বিশদ গবেষণা করবে চন্দ্রযান-২।\nসেই সঙ্গে চাঁদের দক্ষিণ মেরুতে বরফের অস্তিত্ব সন্ধানের চেষ্টা যেমন থাকবে, তেমনই থাকবে চাঁদের মাটিতে বিভিন্ন খনিজ পদার্থ ও রাসায়নিক খুঁজে বের করার চেষ্টাও। সেইসঙ্গে চাঁদের মাটিতে বিশেষ গভীরতা পর্যন্ত গর্ত খুঁড়ে তার তাপমাত্রা, কম্পনের প্রক্রিয়াও জানার চেষ্টা করবে ‘বিক্রম’ এবং ‘প্রজ্ঞান’।\nখুঁটিনাটি কী কী?\nএই ল্যান্ডার ও রোভারের মিলিত ভর ১৪৭১ কেজি। এটি ৬৫০ ওয়াট সৌরশক্তি উৎপাদন করতে পারবে। বিক্রম ভারতের ‘ডিপ স্পেস নেটওয়ার্ক’-এর সঙ্গে সরাসরি যোগাযোগ করতে পারবে। অর্থাৎ সহজে সরাসরি ও বিস্তৃত তথ্য পাঠাতে পারবে। সেই সঙ্গে প্রয়োদনীয় নির্দেশও গ্রহণ করতে পারবে পৃথিবী থেকে। রোভার প্রজ্ঞান আসলে একটি ৬ চাকার বিশেষ যান, যার ওজন ২৭ কিলো এবং এটি চালনা করতে ৫০ ওয়াট সৌরশক্তির প্রয়োজন হয়। এই যানটি সেকেন্ডে এক সেন্টিমিটার গতিতে ৫০০ মিটার পর্যন্ত ঘুরে দেখতে পারবে।\nআর কী কী থাকবে এই চন্দ্রযান-২-এর পেটে?\nইসরো জানিয়েছে, চন্দ্রযানের মাধ্যমে পাঠানো হয়েছে ‘টেরেন ম্যাপিং ক্যামেরা’, যা দিয়ে চাঁদের পৃষ্ঠের ডিজিটাল এলিভেশন মডেল তৈরি করা যাবে। আছে ‘এক্স-রে স্পেকট্রোমিটার’, যা দিয়ে চাঁদের গঠনগত মৌলিক উপাদানগুলি চিহ্নিত করা যাবে। ‘ইমেজিং আইআর স্পেকট্রোমিটার’ দিয়ে জানা যাবে চাঁদে উপস্থিত বিভিন্ন খনিজ পদার্থের বিবরণ। এবং এটা দিয়েই জল এবং বরফের উপস্থিতি নিশ্চিত করা যাবে। হাই রেজোলিউশন ক্যামেরা দিয়ে তুলে ধরা হবে চাঁদের মাটির সূক্ষ্ম থেকে সূক্ষ্মতর খুঁটিনাটি।\nকতটা সময় লাগবে, গতিপথই বা কেমন?\nপূর্ব নির্ধারিত সময় মতোই সেপ্টেম্বর মাসের ৭ তারিখে ‘লুনার সারফেস’ বা চন্দ্রপৃষ্ঠে অবতরণ করবে যানটি। তবে সমস্যার কারণে প্রথম বার অর্থাৎ ১৫ জুলাই-র উৎক্ষেপণ বাতিল হয়ে যাওয়ায় সমস্ত প্রক্রিয়ায় কিছু রদবদল করছেন বিজ্ঞানীরা। সে বার উৎক্ষেপণ থেকে অবতরণ পর্যন্ত ৫৪ দিন সময় ধার্য করা ছিল। যার মধ্যে ২২ দিন পৃথিবীর কক্ষপথে ঘুরপাক খেত চন্দ্রযান। পরবর্তী ২৮ দিন চাঁদের কক্ষপথে ঘোরার কথা ছিল যানটির। শেষের চার দিন চাঁদের ‘লোয়ার অ্যাটমোস্ফিয়ারে’ গতি কমিয়ে চাঁদের দক্ষিণ মেরুর জমিতে অবতরণ করত চন্দ্রযান-২।\nকিন্তু পরিবর্তিত পরিস্থিতিতে ‘লুনার অরবিটের’ সময় কমিয়ে ২০ দিন করা হয়েছে। ফলে এবার সমগ্র অভিযানের সময়সীমা দাঁড়িয়েছে ৪৬ দিন।\nসব ঠিক থাকলে, আমেরিকা, রাশিয়া (ইউএসএসআর) ও চিনের পর ভারতই চতুর্থ দেশ হিসেবে সফল চন্দ্র অভিযান করল। সেই সঙ্গে এটি চাঁদের বুকে অবতরণের ইতিহাসে, সব চেয়ে দূরবর্তী অবতরণ হিসেবে গণ্য হয়েছে।\n(লেখিকা ইন্ডিয়ান ইনস্টিটিউট অফ সায়েন্স এডুকেশন অ্যান্ড রিসার্চ (কলকাতা)-এর সেন্টার অফ এক্সেলেন্স ইন স্পেস সায়েন্সের এমএস ফিফ্থ ইয়ারের ছাত্রী)\nমাঝরাতে মুলতুবি কর্ণাটক বিধানসভা, মঙ্গলবার সন্ধ্যা ৬টার মধ্যে করতেই হবে আস্থাভোট, জানিয়ে দিলেন স্পিকার\nতৃণমূলের চল্লিশ বিধায়ক আমার সঙ্গে যোগাযোগ রাখছেন, চণ্ডীতলায়…\nজঙ্গিদের নিশানায় বিরাট-রোহিতরা, বাংলাদেশ ম্যাচের আগে কড়া…\nমহিলা সহকর্মীদের কী ভাবে ধর্ষণ করা হবে তালিকা বানিয়েছে…


এবার আন্দোলনের প্রতিবাদ করবে জনগণ!!\nHome » জাতীয় » এবার আন্দোলনের প্রতিবাদ করবে জনগণ!!\nবাংলাদেশের প্রধানমন্ত্রী ও সংসদ নেতা শেখ হাসিনা বলেছেন, আগামী সংসদ নির্বাচনে যারা বাধা দেওয়ার জন্য মাঠে নামবে পূর্বের ন্যায় জনগণই তাদের প্রতিবাদ করবে।\nবুধবার জাতীয় সংসদে প্রধানমন্ত্রীর জন্য নির্ধারিত প্রশ্নোত্তরের সময় সরকারি দলের সদস্য একে এম রহমাতুল্লাহর পক্ষে মো. তাজুল ইসলামের এক প্রশ্নের জবাবে প্রধানমন্ত্রী এ কথা বলেন।\nতিনি বলেছেন, ২০১৪ সালে বিএনপি নির্বাচনে বাধা দেওয়ার জন্য আন্দোলনের নামে ভোট কেন্দ্রে হানা দিয়েছিলো এবং আগুন দিয়ে ভোট কেন্দ্র পুড়িয়েছে। আন্দোলন চলা কালিন বিদ্যুৎ কেন্দ্রে প্রবেশ করে প্রকৌশলীকে হত্যা করে। পুলিশ, গোয়েন্দা বিভাগের কর্মকর্তাসহ আইন-শৃঙ্খলা বাহিনীর সদস্যদের হত্যা করেছে। বাসে আগুন ধরিয়ে মানুষ পুড়িয়েছে। কিন্তু সাধারণ জনগণ তাদের সন্ত্রাসী কার্যক্রম প্রতিরোধ করেছে।\nতিনি বলেন, যে দলের জন্ম বন্দুকের নল থেকে, তারা গণতন্ত্রের ভাষা কিভাবে বুঝবে। তারা কখন গনতন্ত্র চর্চা ও অনুশীলন করে না, কিন্তু সন্ত্রাস, জঙ্গিবাদে মদদদান এবং কালো টাকা সাদা করার অনুশীলন করতে জানে। বিএনপি নির্বাচন প্রতিরোধের নামে মসজিদে আগুন দিয়েছে, কোরআন শরীফ পুড়িয়েছে, গাছ কেটে পরিবেশ নষ্ট করেছে। এসবের পরেও সাধারণ জনগণ ধ্বংসাত্মক কর্মকান্ডকে তোয়াক্কা না করে নির্বাচনে যোগ দিয়েছেন।\nপ্রধানমন্ত্রী বলেন, ২০১৪ সালের নির্বাচনে বিএনপির সন্ত্রাসী কর্মকান্ড সত্বেও ভোট কেন্দ্রে ভোট পড়েছে ৪০ শতাংশ । তিনি সরকারের সকল ধারাবাহিকতা ও উন্নয়ন কর্মকান্ড অব্যাহত রাখতে আগামী নির্বাচনেও আওয়ামী লীগকে ভোট দেওয়ার জন্য জনগণের প্রতি আহ্বান জানান।\nতিনি আরো বলেছেন, আওয়ামী লীগ কাজ করেজনগণের ভাগ্য উন্নয়নের জন্য। ক্ষুধামুক্ত বাংলাদেশ গড়ে তোলার লক্ষ্যে ৯ বছর যাবত কাজ করে যাচ্ছে। ইতোমধ্যে প্রবৃদ্ধির হার ৭.২৮ শতাংশে পৌঁছেছে। আগামীতে প্রবৃদ্ধির হার ৮ শতাংশে উন্নীত হবে বলে তিনি আশা করেছেন।\nআন্দোলনের প্রতিবাদ\t2018-01-11


Home/Q & A/কোণ কাকে বলে? কত প্রকার ও কি কি?\nপ্রিয় পাঠক আজকে আপনাদের সামনে হাজির হয়েছি গ্ণিতের খুব গুরুত্বপূর্ণ একটি প্রশ্ন নিয়ে।৩য়-৪র্থ শ্রেনী থেকে শুরু করে মাধ্যমিক পর্যন্ত এই প্রশ্নটি খুবই গুরুত্বপূর্ণ একটি প্রশ্ন। গুগলে এই প্রশ্নটি লিখে অনেকবার সার্চ হয়েছে। প্রশ্নটি হলো কোণ কাকে বলে? কত প্রকার ও কি কি? তাই আর দেরি না করে চলুন জেনে নিই কোণ কাকে বলে? কত প্রকার ও কি কি?\nসমতল জ্যামিতিতে, একই প্রান্তবিন্দু বিশিষ্ট দুইটি রশ্মি দ্বারা গঠিত জ্যামিতিক আকৃতিকে কোণ বলে। রশ্মি দুইটি দ্বারা সৃষ্ট কোণটি এদের সাধারণ প্রান্তবিন্দুতে উৎপন্ন হয়। রশ্মি দুইটিকে কোণের বাহু বলা হয়। আর সাধারণ প্রান্তবিন্দুটিকে কোণের শীর্ষ বলে। কোণের রশ্মিদ্বয় একই সমতলে অবস্থিত হতে পারে; আবার ভিন্ন সমতলেও অবস্থিত হতে পারে। রশ্মি দুইটি একই সমতলে অবস্থিত হলে সেই সমতলটিকে ইউক্লিডিও সমতলই হতে হবে – এমন কোনো শর্ত নেই। তাছাড়া ইউক্লিডিও জগত ও অন্যান্য জগতের দুইটি সমতল পরস্পর ছেদ করলেও কোণ উৎপন্ন হয়। এ ধরণের কোণকে ডাইহেড্রাল কোণ (dihedral angle) বলে।\nকোণ কত প্রকার কি কি\nদুটি সরলরেখা তির্যকভাবে পরস্পরের সাথে মিলিত হলে মিলিত বিন্দুতে কোণ উৎপন্ন হয়। কোণের নির্দিষ্ট প্রকারভেদ করা একটু কঠিন। তবে আকার-আকৃতি, গঠন ও পরিমাপের ভিত্তিতে কোণের একটি তালিকা নিচে দেওয়া হলোঃ\nযে কোণের পরিমাপ 0° তাকে শুণ্য কোণ বলে।\n৯০° অপেক্ষা বড় এবং ১৮০° অপেক্ষা ছোট কোণকে স্থূলকোণ বলে।\n১৮০° অপেক্ষা বড় এবং ৩৬০° অপেক্ষা ছোট কোণকে প্রবৃদ্ধ কোণ বলে।\nপ্রিয় পাঠক তাহলে আজকে আমরা এখানেই শেষ করছি। আজকে জেনে নিলাম, কোণ কাকে বলে? কত প্রকার ও কি কি । পরবর্তী সময়ে আবারও হাজির হবো গুরুত্বপূর্ণ প্রশ্ন ও উত্তর নিয়ে। গুরুত্বপূর্ণ সব প্রশ্নের উত্তর পেতে আমাদের ওয়েবসাইটের সাথেই থাকুন। এছাড়াও কোনো প্রশ্নের উত্তর জানতে চাইলে তা আমাদের কমেন্ট করে জানান।


বৃহস্পতিবার, ২ জুলাই ২০২০\t০৬:৫৫ পিএম\nnewsgarden24.com\t০৬:৫২ পিএম, ২০২০-০৫-১২\t1472\n]নিউজগার্ডেন ডেস্ক: চট্টগ্রামে ৩৯তম বিসিএস’র ৭১ জন চিকিৎসকের যোগদান উপলক্ষে আজ ১২ মে ২০২০ ইং মঙ্গলবার সকাল ১০টায় জেলা সিভিল সার্জন কার্যালয়ের পক্ষ থেকে বরণ অনুষ্টান কনফারেন্স কক্ষে অনুষ্টিত হয়। অনুষ্টানের শুরুতে নবাগত প্রত্যেক চিকিৎসককে ফুল দিয়ে শুভেচ্ছা জানানো হয়। চট্টগ্রাম জেলা সিভিল সার্জন ডা. সেখ ফজলে রাব্বির সভাপতিত্বে অনুষ্টিত বরণ অনুষ্টানে রোগীদের চিকিৎসা-সেবার বিষয়ে গুরুত্বারোপ করেন ডেপুটি সিভিল সার্জন ডা. মোহাম্মদ আসিফ খান, সিভিল সার্জন কার্যালয়ের মেডিকেল অফিসার ডা. ওয়াজেদ চৌধুরী অভি, মেডিকেল অফিসার (রোগ নিয়ন্ত্রণ) ও কোভিড-১৯ এর ফোকাল পারসন ডা. মোঃ নুরুল\nহায়দার। উপস্থিত ছিলেন জেলা স্বাস্থ্য তত্বাবধায়ক সুজন বড়ুয়া, জুনিয়র স্বাস্থ্য শিক্ষা কর্মকর্তা লাক্রাইন চাক, জেলা পাবলিক হেলথ নার্স ছবি বড়ুয়া, সিভিল সার্জন কার্যালয়ের প্রধান সহকারী মোঃ সাহিদুল ইসলাম ও জেলা স্টোর ইনচার্জ মোঃ জাহেদুল ইসলাম প্রমূখ। নবাগত কয়েকজন চিকিৎসক তাদের অনুভূতি ব্যক্ত করেন।\nঅনুষ্টানে সভাপতির বক্তব্যে জেলা সিভিল সার্জন ডা. সেখ ফজলে রাব্বি বলেন, সদ্য যোগদানকৃত নবাগত চিকিৎসকগণ আপাতত করোনাভাইরাসে (কোভিড-১৯) আক্রান্ত ও করোনা উপসর্গ নিয়ে হাসপাতালে আসা রোগীদের চিকিৎসা-সেবায় নিয়োজিত থাকবে। তাদেরকে প্রথমাবস্থায় চট্টগ্রাম জেনারেল হাসপাতাল, ফৌজদারহাট বিআইটিআইডি, সিভাসু, ও চমেক হাসপাতালসহ যেসব হাসপাতালে সরকারীভাবে করোনা রোগীর চিকিৎসা দেয়া হবে সেখানে দায়িত্ব পালন করবে। পরিস্থিতি স্বাভাবিক হলে অন্যান্য সরকারী হাসপাতাল ও স্বাস্থ্য কমপ্লেক্সে কাজে যোগ দেবে তারা। একজন চিকিৎসক হিসেবে আর্ত মানবতার সেবায় নিজেকে উৎসর্গ করার উদাত্ত আহবান জানিয়ে প্রত্যেককে সততা, নিষ্টা ও আন্তরিকতার সাথে কাজ করার নির্দেশনা দেন তিনি।


India invites Bangladesh PM Sheikh Hasina's sister Sheikh Rehana for speech at 'Friendship Day' on December6| Sangbad Pratidin\nবাংলাদেশের ‘মৈত্রী দিবসে’ হাসিনার বোন রেহানাকে দিল্লিতে আমন্ত্রণ, দু’দেশের মধ্যে নয়া সমীকরণ?\nPublished by: Sucheta Sengupta | Posted: November 4, 2021 3:04 pm| Updated: November 4, 2021 3:14 pm\nসুকুমার সরকার, ঢাকা: ৬ ডিসেম্বর দিনটি ভারত-বাংলাদেশের মধ্যে ‘মৈত্রী দিবস’ হিসেবে পালিত হয়। এ বছর মৈত্রী দিবসটি বিশেষভাবে পালিত হতে চলেছে। সূত্রের খবর, এই দিন দিল্লিতে ভাষণ দেওয়ার জন্য বাংলাদেশের প্রধানমন্ত্রী শেখ হাসিনার (Bangladesh PM Sheikh Hasina) বোন শেখ রেহানাকে আমন্ত্রণ জানানো হয়েছে ভারতের তরফে। এই আমন্ত্রণ গ্রহণ করেছেন শেখ রেহানা, সূত্রের খবর এমনই। শুধু ওইদিন বক্তৃতাই নয়, বঙ্গবন্ধুর কনিষ্ঠ কন্যাকে নিয়ে আরও বেশ কয়েকটি অনুষ্ঠানের পরিকল্পনা রয়েছে দিল্লির।\nঅন্যদিকে, ১৬ ডিসেম্বর বাংলাদেশের স্বাধীনতা দিবস অর্থাৎ বিজয় দিবসের এবার পঞ্চাশ বছর। সুবর্ণ জয়ন্তী বর্ষে উপস্থিত থাকার জন্য ভারতের রাষ্ট্রপতি রামনাথ কোবিন্দকে (Ramnath Kovind) আমন্ত্রণ জানিয়েছে ঢাকা। এবার সেই আমন্ত্রণ গ্রহণ করে রাষ্ট্রপতি প্রথমবার যাচ্ছেন বাংলাদেশ (Bangladesh) সফরে। এবছর বাংলাদেশের বিজয় দিবসে আমন্ত্রিত আরও বেশ কয়েকজন রাষ্ট্রনেতা। ভুটানের প্রাক্তন রাজা নামগিয়াল ওয়াংচুককেও আমন্ত্রণ জানানো হয়েছে ঢাকায়।\n[আরও পড়ুন: রোহিঙ্গা শিবিরে জেহাদিদের রাজত্ব! কক্সবাজারে শরণার্থী শিবিরে মিলল জঙ্গিনেতার দেহ]\n১৯৭১ সালের তৎকালীন পাক সেনাদের বিরুদ্ধে রুখে দাঁড়িয়ে বাংলাদেশের (Bangladesh) স্বাধীনতা অর্জনের নেপথ্যে ভারতের অবদান অনস্বীকার্য। এবছর বাংলাদেশের সুবর্ণ জয়ন্তী উদযাপনে তাই ভারত-বাংলাদেশ যৌথভাবে অনুষ্ঠানের আয়োজন করেছে। ‘বঙ্গবন্ধু স্মারক বক্তৃতা’র আয়োজন করা হয়েছে ভারতের বিদেশমন্ত্রকের তরফে। সেখানেই বক্তৃতা দেওয়ার জন্য শেখ রেহানাকে (Sheikh Rehana) আমন্ত্রণ জানিয়েছে দিল্লি। রেহানার দিল্লিতে (Delhi)আগমন এবং ভারতের তরফে এতটা গুরুত্বপ্রদান দু’দেশের কূটনৈতিক সম্পর্কে নয়া মাত্রা যোগ করেছে বলে মত ওয়াকিবহাল মহলের।\n[আরও পড়ুন: দেশে বিনিয়োগের জন্য প্রবাসী বাংলাদেশিদের আহ্বান প্রধানমন্ত্রী হাসিনার]\nমুজিবকন্যা শেখ হাসিনা ইতিমধ্যেই সফল রাষ্ট্রপ্রধান হিসেবে নিজের জায়গা তৈরি করেছেন। তাঁর সঙ্গে ভারতের সম্পর্ক দারুণ। সেটা ইন্দিরা গান্ধীর সময় থেকেই। হাসিনার বোন শেখ রেহানা সেভাবে রাজনীতির সঙ্গে যুক্ত নন। সেদিক থেকে এবার তাঁকেই দিল্লির আমন্ত্রণ জানানো এবং তাঁর ভারত সফর বেশ তাৎপর্যপূর্ণ। তাহলে কি হাসিনার মতো রেহানাও এবার আন্তর্জাতিক স্তরে নিজেকে প্রতিষ্ঠা করতে চাইছেন? আর এক্ষেত্রেও ভারতই অগ্রণী ভূমিকা নিচ্ছে? এসব প্রশ্ন উঠছেই।\n'মৈত্রী দিবসে' হাসিনার বোন শেখ রেহানাকে আমন্ত্রণ দিল্লির।\n৬ ডিসেম্বর দিল্লিতে 'বঙ্গবন্ধু স্মারক বক্তৃতা' দিতে আসছেন শেখ রেহানা।


স্বরাষ্ট্র মন্ত্রণালয়ের অধীনে এনআইডির কার্যক্রম চালু হবে: মুক্তিযুদ্ধ বিষয়কমন্ত্রী – Jagobahe24.com\nস্বরাষ্ট্র মন্ত্রণালয়ের অধীনে এনআইডির কার্যক্রম চালু হবে: মুক্তিযুদ্ধ বিষয়কমন্ত্রী\nআগামী দুই মাসের মধ্যে স্বরাষ্ট্র মন্ত্রণালয়ের অধীনে জাতীয় পরিচয়পত্রের (এনআইডি) কার্যক্রম চালু হবে জানিয়েছেন মুক্তিযুদ্ধ বিষয়কমন্ত্রী আ. ক. ম মোজাম্মেল হক।\nবুধবার স্বরাষ্ট্র মন্ত্রণালয়ে আইনশৃঙ্খলা সংক্রান্ত মন্ত্রিপরিষদ কমিটির সভা শেষে এ তথ্য জানান তিনি। আইনশৃঙ্খলা সংক্রান্ত মন্ত্রিপরিষদ কমিটির সভাপতি মুক্তিযুদ্ধ বিষয়কমন্ত্রী আ. ক. মোজাম্মেল হকের সভাপতিত্বে এ সভা হয়।\nমোজাম্মেল হক বলেন, এনআইডি বিষয়ে অনেকে অনেক কিছু কথা বলছেন, এনআইডির কার্যক্রম স্বরাষ্ট্র মন্ত্রণালয়ের অধীনে থাকছে। এনআইডি আবেদনের ৩০ কার্য দিবসের মধ্যে সিদ্ধান্ত দিতে হবে। না হলে কেন দেয়া যাচ্ছে না এর ব্যাখ্যা দিতে হবে। অনেকেই ভুগছেন এ ব্যাপারে।\nমন্ত্রী বলেন, নির্বাচন কমিশনের (ইসি) কাজ ভোটার তালিকা ও নির্বাচন করা। কোনো দেশে ইসি এনআইডি করে না।\nবৈঠকে হেফাজতে ইসলাম নিয়ে আলোচনা হয়েছে উল্লেখ মন্ত্রী বলেন, তাদের খুবই নগণ্য সংখ্যক নেতা দেশকে অস্থিতিশীল করতে চেয়েছে। সুনির্দিষ্ট অপরাধের ভিত্তিতে তাদের গ্রেফতার করা হয়েছে। আলেম-ওলামাদের বিরুদ্ধে নয় অপরাধের ভিত্তিতে কিছু নেতাকে গ্রেফতার করা হয়েছে। কেউ যেন হয়রানি না হয় সেজন্য আইনশৃঙ্খলা বাহিনীকে নির্দেশ দেয়া হয়েছে।\nমোজাম্মেল হক বলেন, আমি মন্ত্রী, এমপি যেই হই অপরাধ করলে বিচার হবে। কোনো দল বা সম্প্রদায়ের বিরুদ্ধে বিচার করা হচ্ছে না।\nকিছু বিদেশি নাগরিক আছে যাদের ভিসার মেয়াদ শেষ তারা দেশে অবস্থান করছে উল্লেখ করে মন্ত্রী বলেন, গোয়েন্দা তথ্যে দেখা যায় এদের অনেকে অপরাধের সঙ্গে জড়িত। তাদের নিজ নিজ দেশে পাঠিয়ে দেয়া হবে। প্রয়োজনে সরকার টিকেটের ব্যবস্থা করবে।\nরোহিঙ্গা প্রসঙ্গে মন্ত্রী বলেন, রোহিঙ্গা ক্যাম্পে সুবিধা ও ৫ হাজার টাকা দাবি করে গত কয়েকদিনে কিছু বিক্ষোভ হয়েছে। পৃথিবীর কোনো দেশেই শরণার্থীরা এই সুবিধা পায় না। কারো প্ররোচনায় তারা এটা করছে। ভাসানচরে কেউ পর্যটনের জন্য বা অনুমতি ছাড়া যেতে পারবে না। ক্যাম্পে যারা মাদকের সঙ্গে জড়িতদের বিরুদ্ধে ব্যবস্থা নেয়া হচ্ছে।\nগুগল ও আমাজন করের আওতায় এসেছে জানিয়ে তিনি বলেন, এর বাইরে যারা আছে তাদেরকেও করের আওতায় আনা হবে। অন্যান্য সামাজিক যোগাযোগ মাধ্যমকেও এভাবে জবাবদিহিতার আওতায় আসতে হবে। রেজিস্ট্রেশন ব্যবস্থা থাকলে, কেউ অপরাধ করলে তাকে ধরা যাবে। সামাজিক যোগাযোগ মাধ্যমে যে লেনদেন হয়, তা বৈধভাবে হয় নাকি অবৈধভাবে হয় এর জন্য প্রতিবেদন দিতে বলা হয়েছে। ইউটিউব, ফেসবুকের অফিস বাংলাদেশে থাকতে হবে। এ বিষয়ে কঠোর অবস্থানে বাংলাদেশ।\nমাদক নিরাময় কেন্দ্রে অত্যাচার করা হয় অভিযোগ এসেছে জানিয়ে তিনি বলেন, এমন কেন্দ্র কয়টি রয়েছে, নিয়মমাফিক চলছে কিনা সে বিষয়ে প্রতিবেদন দিতে বলা হয়েছে আইনশৃঙ্খলা বাহিনীকে।\nএলএসডি নিয়ে তিনি বলেন, এলএসডিসহ নতুন মাদক নিয়ে ১৫টি গ্রুপ এই ব্যবসায় জড়িত। এর মধ্যে দুটি গ্রুপকে আইনের আওতায় আনা হয়েছে। বাকিদেরও ধরা হবে।\nকোরবানির চামড়ার প্রসঙ্গে মন্ত্রী বলেন, কোরবানির চামড়ার দাম নির্ধারণ ও পাচার যেন না হয় সেজন্য সীমান্তে আরো কঠোরভাবে নিয়ন্ত্রণের নির্দেশ দেয়া হয়েছে।\nতিনি আরো উল্লেখ করেন, বঙ্গবন্ধুর চার খুনির খেতাব বাতিলের সিদ্ধান্ত হয়েছে। গেজেট দ্রুত হবে।\nজিয়াউর রহমানের বিষয়ে জানতে চাইলে তিনি বলেন, জিয়ার খেতাব নিয়ে একটা উপ-কমিটি করা হয়েছে। বঙ্গবন্ধুর খুনের সঙ্গে সে জড়িত কি-না তা খতিয়ে দেখা হচ্ছে। তার বিরুদ্ধে আদালতে প্রমাণ সাপেক্ষে তথ্য উপাত্তের ভিত্তিতে ব্যবস্থা নেয়া হবে। অনেকের মন্তব্য পেয়েছি। আমরা কোনো প্রতিবেদন এখনো উপ-কিমিটির কাছ থেকে পাইনি।\nPrevious ২৪ ঘণ্টায় করোনায় আরো ৩৪ মৃত্যু\nNext স্থগিত ১১ পৌরসভাসহ ৩৭১ ইউপির নির্বাচন ২১ জুন


ঠাকুরগাঁওয়ের নিশ্চিন্তপুর এলাকায় মাদ্রাসার ছাত্রকে পুড়িয়ে হত্যা! ৮জনকে আটক – Channel-6\nঠাকুরগাঁওয়ের নিশ্চিন্তপুর এলাকায় মাদ্রাসার ছাত্রকে পুড়িয়ে হত্যা! ৮জনকে আটক\nঠাকুরগাঁও প্রতিনিধি: ঠাকুরগাঁওয়ে এক মাদ্রাসার ছাত্রকে পুড়িয়ে হত্যা করা হয়েছে। এ ঘটনায় জিজ্ঞাসাবাদের জন্য এখন পর্যন্ত ৮জনকে আটক করেছে পুলিশ। আজ শনিবার সকালে মাদ্রাসার টয়লেট থেকে পুরে যাওয়া মরদেহটি উদ্ধার করা হয়।\nপুলিশ ও স্থানীয়রা জানায়, ঠাকুরগাঁও শহরের নিশ্চিন্তপুর এলাকার দুরুল উলুম কাওমী মাদ্রাসায় সদর উপজেলার বাহাদুরপাড়া গ্রামের সিরাজুল ইসলামের ছেলে আবু বক্কর সিদ্দিক (১৪) নামে এক মাদ্রাসার ছাত্রকে পুড়িয়ে হত্যা করে ফেলে রাখে। আবু বক্কর ওই মাদ্রাসার প্রায় ৫ বছর ধরে লেখাপড়া করছিল। এ ঘটনার পর পুলিশ ঘটনাস্থল থেকে মাদ্রাসারা অধ্যক্ষ ইয়াসিন আলীসহ আট জনকে আটক করে। পরে লাশটি উদ্ধার করে ঠাকুরগাঁও আধুনিক সদর হাসপতালের মর্গে পাঠানো হয়।\nঠাকুরগাঁও সদর থানার অফিসার্স ইনচার্জ আব্দুল লতিফ জানান, পুলিশ লাশ উদ্ধার করে ময়না তদন্তের জন্য পাঠিয়েছে। এটি হত্যা না আতœহত্য তা তদন্ত সাপেক্ষে বলা যাবে। আমরা জিজ্ঞাসাবাদের জন্য মাদ্রাসর সুপার সহ ৮ জনকে থানায় নিয়ে আসা হয়েছে। পরবর্তিতে তদন্ত সাপেক্ষে আইনগত ব্যবস্থা নেয়া হবে।\nভোলা-বরিশাল সেতু নির্মাণ কাজের সম্ভাব্যতা যাচাই শেষ, স্থান নির্ধারণ : বাণিজ্যমন্ত্রী\nশ্রীদেবীর আকস্মিক মৃত্যু, বলিউড পাড়ায় শোকের ছায়া!


প্রকাশিত: ১৭:৪৬ ২ এপ্রিল ২০১৯\nখ্যাতনামা অর্থনীতিবিদ ড. আতিউর রহমান। ২০০৯ সালের ১ মে থেকে ২০১৬ সালের ১৫ মার্চ পর্যন্ত তিনি বাংলাদেশ ব্যাংকের গভর্ণরের দায়িত্ব পালন করেন। অর্থনীতির বিভিন্ন গুরুত্বপূর্ণ বিষয়ে নিয়ে লেখার কারণে তিনি বেশ পরিচিত। বাংলা এবং ইংরেজি দুই ভাষাতেই তার লেখা অসংখ্য বই রয়েছে। তিনি রাষ্ট্রায়ত্ব সোনালী ব্যাংকের পরিচালক হিসেবেও দায়িত্ব পালন করেছেন। এছাড়াও বাংলাদেশ ইন্সটিটিউট অফ ডেভেলপমেন্ট স্ট্যাডিজ এ একজন সিনিয়র গবেষণা সহকারী হিসেবে কাজ করেছেন। বর্তমানে তিনি ঢাকা বিশ্ববিদ্যালয়ের উন্নয়ন অধ্যয়ন বিভাগে অধ্যাপক হিসেবে কর্মরত আছেন।\nবাংলাদেশের যাত্রাটা শুরু হয়েছিল কিছু স্বপ্নের মধ্য দিয়ে। একটা সাম্যের অর্থনীতি হবে, অর্থনৈতিক-সামাজিক এবং স্থানীয় বৈষম্য কম হবে; এমন স্বপ্ন আমরা মুক্তিযুদ্ধের সময় দেখেছিলাম। তবে অর্থনৈতিক মুক্তির স্বপ্নই ছিল প্রধান।\nএকাত্তরে যারা মুক্তিযুদ্ধে অংশগ্রহণ করেছিলেন- তাদের অধিকাংশই ছিলেন সাধারণ ঘরের সন্তান। তাদের প্রায় ৭৮ শতাংশ ছিলেন কৃষকের সন্তান। আর বাদবাকীরা মধ্যবিত্ত। যুদ্ধে যাওয়ার সময় তাদের ভাবনায় ছিল- এই পাকিস্তানিরা আমাদের উদ্যোক্তা গড়ে উঠতে দেয়নি। সমস্ত ব্যবসা বাণিজ্যের ঘাঁটি পশ্চিম পাকিস্তানে। প্রশাসন, মিলিটারি সবকিছুতেই ৮০-৯০ ভাগ পাকিস্তানিরা। বাজেটের বৃহৎ অংশ তারা পেত। ডেভেপলমেন্ট বাজেটেরও বড় অংশ তারাই ব্যবহার করত। ইসলামাবাদে তারা বড় রাজধানী তৈরি করেছে কিন্তু আমাদের দেশে তখন কোনো উন্নয়ন করছে না। যারা বাংলাদেশে ব্যবসা-বাণিজ্য করতে আসতো তারাও পশ্চিম পাকিস্তানী। ইস্পাহানি, আদমজী জুট মিলস এর মালিক ছিলেন পশ্চিম পাকিস্তানী। এখান থেকে একে খান এবং পরবর্তীকালে জহুরুল ইসলাম ছাড়া আর কোনো উদ্যোক্তা গড়ে উঠতে পারেনি। যে কারণে বৈষম্য ছিলো আমাদের মাথাপিছু আয়ে। পাকিস্তান আমলে পশ্চিম পাকিস্তানের মাথাপিছু আয়ের থেকে আমাদের মাথাপিছু আয় প্রায় এক তৃতীয়াংশ কম ছিল। পরবর্তীকালে এটা দুই-তৃতীয়াংশ কমে গেল। এইভাবে যখন বৈষম্য বাড়ছিল তখন বঙ্গবন্ধু ছয় দফা দাবি উত্থাপন করলেন। তিনি বললেন, এটা দুই অর্থনীতির দেশ হয়ে গেছে। এক অর্থনীতির দেশ নেই। দেশের পূবার্শের মানুষের খেয়ে পরে বাঁচার সুযোগ নেই। বৈষম্য দূর করার জন্য তিনি ছয় দফা দিলেন। আমরা তখন প্রচুর পাট উৎপাদন করতাম। পাট বিদেশে বেশি রফতানি হতো। অনেক বৈদেশিক মুদ্রা আসত। অথচ আমরা বৈদেশিক মুদ্রার ব্যবহার করতে পারতাম না। ব্যবহার করা হতো পশ্চিম পাকিস্তানে। রাজস্ব বণ্টন, বিদেশি মুদ্রার ব্যবহারসহ নানা বিষয়ে ছয় দফা দাবি উত্থাপন করা হয়। উদ্দেশ্য একটাই বাঙালিকে উন্নত করা।\nসমাজ, অর্থনীতি, শিক্ষা, স্বাস্থ্যসহ প্রতিটি সেক্টরে উন্নতি করা। একপর্যায়ে পাকিস্তানীরা এটা বুঝে ফেলল যে, বঙ্গবন্ধুর ছয় দফা মূলত বাঙালিকে পাকিস্তান থেকে আলাদা করার আন্দোলন। ফলে তাকে আগরতলা ষড়যন্ত্র মামলার মধ্যে ফেলে দেয়া হলো। পরবর্তীকালে এই দেশের মানুষ পাকিস্তানীদের ষড়যন্ত্রটা বুঝে ফেলল। তখন তারা ব্যাপক আন্দোলন করল। সেই আন্দোলনটা ছিল ফলপ্রসূ। সেই আন্দোলন শুধু বঙ্গবন্ধুকে মুক্ত-ই করেনি একটি বড় আকাঙ্ক্ষারও জন্ম দিয়েছিল। পশ্চিম পাকিস্তানের সঙ্গে আমাদের থাকার কোনো সুযোগ নেই। সেই অনূভবের প্রতিফলন সত্তরের নির্বাচনে প্রকাশ্য হলো। সুযোগ পেয়ে সবাই ভোট দিলো বঙ্গবন্ধুর পক্ষে। বঙ্গবন্ধুকে জনগণ নির্বাচিত করলেন। উদ্দেশ্য, এ কথাটিই জানিয়ে দেয়া যে, বঙ্গবন্ধুই আমাদের নেতা। তিনি নিরঙ্কুশভাবে ক্ষমতায় গিয়ে আমাদের ভাগ্য পরিবর্তন করবেন। বিপুল ভোটে নির্বাচিত এই নেতাকে অস্বীকার করে যখন ঢাকায় নির্বাচিত সাংবিধানিক পরিষদের যে সভাটি হওয়ার কথা ছিল সেটি হঠাৎ করেই মার্চের ১ তারিখে বন্ধ করে দিলেন ইয়াহিয়া খান।\nতখন বঙ্গবন্ধু পাকিস্তানের সংবিধান তৈরিতে ব্যস্ত ছিলেন। ছয় দফার আলোকে হোটেল পূর্বানীতে সংবিধান তৈরি করছিলেন। তিনি এবং তার সহ-নেতারা ইয়াহিয়ার সিদ্ধান্ত জানার পর প্রথমে সর্বাত্তক ধর্মঘটের ডাক দিলেন তিনি। এরপর ৭ মার্চ বঙ্গবন্ধু সুস্পষ্টভাবে ঘোষণা দিলেন মুক্তির কথা। অর্থনৈতিক মুক্তি, সামাজিক মুক্তি-রাজনৈতিক মুক্তির কথা তিনি বললেন। সেই ঘোষণাকে গেরিলা যুদ্ধের একটা ঘোষণা বলা যেতে পারে। সেদিন তিনি ছোট গল্পের মতো সব কিছুই বললেন আবার কিছুই বললেন না। রাজনৈতিক কবির মতো ঘোষণা দিলেন। মানুষ বুঝতে পারলো এটা স্বাধীনতার ঘোষণা। এবং মানুষ তৈরি হয়ে গেল। একজন সাধারণ মানুষও যুদ্ধে অংশগ্রহণ করলো স্বতঃস্ফূর্তভাবে। পাশাপশি তিনি অসহযোগ আন্দোলনের ডাক দিলেন। ঐ আন্দোলনের মর্মকথাই ছিল বাঙালির জন্য প্রশাসনিক নির্দেশ আসবে বঙ্গবন্ধুর কাছ থেকে। কার্যত বাঙালিরা তখন স্ব-শাসনের স্বাদ পেয়েছিলেন। এই সময়টাতে ইয়াহিয়া-ভূট্টো গং আলাপ আলোচনার বাহানা কওে পশ্চিম পাকিস্তান থেকে বেশি করে সৈন্য অস্ত্র আনার ব্যবস্থা করেন।\n২৫ তারিখে সন্ধ্যেবেলা গণহত্যা শুরু হলো। ২৬ তারিখ প্রথম প্রহরেই বঙ্গবন্ধু ইপিআরের ওয়ারলেসের মাধ্যমে স্বাধীনতার ঘোষণা দিলেন। সেদিন থেকেই পাকিস্তান রাষ্ট্রটি বাঙালিদের লাশের নিচে মারা পড়ে গেল। একদম চাপা পড়ে মরে গেল।\nশুরু হলো স্বাধীন বাংলাদেশের শুভযাত্রা। এরপরের ঘটনাতো আমরা সকলেই জানি, মুক্তিযুদ্ধ শুরু হলো। ১৬ ডিসেম্বর পাকিস্তানী সামরিক বাহিনী আত্মসমর্পণ করল। বাঙালির জয় হলো। তখন বাঙালি দাবি তুলল- বঙ্গবন্ধু ফিরে না আসলে এই স্বাধীনতা পূর্ণ হবে না। তারপর তিনি ফিরে এলেন ১০ জানুয়ারি। এবং ফেরার পথে তিনি ভারতের নয়া দিল্লীর পালাম বিমান বন্দরে নামলেন। ভারতের প্রধানমন্ত্রী ইন্দিরা গান্ধী এবং রাষ্ট্রপতি বরাহগিরি ভেঙ্কট গিরি তাকে সংবর্ধনা জানালেন।\nকিন্তু তিনি একদণ্ডও সেখানে টিকতে চাচ্ছিলেন না। তখন টাইমস অব ইন্ডিয়ার এক সাংবাদিক বঙ্গবন্ধুকে জিজ্ঞাসা করলেন ‘আপনি ঢাকায় যাওয়ার জন্য এতো অস্থির কেন?’ বঙ্গবন্ধু বললেন ‘ঢাকায় আমার জন্য সবাই অপেক্ষা করছেন। আমি আমার স্বাধীন দেশে ফিরে যেতে চাই। আমি দেশটাকে শান্তির, অগ্রগতির ও সমৃদ্ধির দেশ হিসেবে গড়ে তুলতে চাই।\nতিনটি গুরুত্বপূর্ণ শব্দ তিনি সেখানেই উল্লেখ করলেন: শান্তি, অগ্রগতি ও সমৃদ্ধি। তিনি ঢাকায় বিমানবন্দরে এলেন। লাখ-লাখ মানুষ বঙ্গবন্ধুকে স্বাগত জানাল।\nদারুণ আবেগাপ্লুত তিনি। দুচোখে আনন্দাশ্রু তিনি প্রথমেই সরাসরি এলেন রেসকোর্স ময়দানে। পরিবারের কাছে তিনি আগে গেলেন না। এলেন সাধারণ মানুষের কাছে। তিনি বললেন বাংলাদেশকে প্রাচ্যের সুইজারল্যান্ড হিসেবে গড়ে তুলবেন। তিনি বললেন, ‘আমাদের আছে মাটি ও মানুষ। এই মাটি ও মানুষকে ব্যবহার করে একটি দেশ গড়বো, যে দেশের কোনো বৈষম্য থাকবে না। শ্রমিক-কৃষক-দিন মজুর সকলের জন্য সুযোগ সৃষ্টি করবো’।\nআর সবাইকে বললেন, কাজে নেমে পড়ো। পরের দু’এক দিনের মধ্যেই তিনি সরকার গঠন করলেন। বঙ্গবন্ধু প্রধানন্ত্রী হলেন। তারপর সাড়ে তিন বছর তিনি বেঁচে ছিলেন, এই সময়ের মধ্যে একটি মিনিটও তিনি বিশ্রাম নেননি। সারাক্ষণ পরিশ্রম করেছেন। শুরু থেকেই তিনি সুদূরপ্রসারী অনেক পরিকল্পনা করেছেন। এই রকম সময়ে কী হয়? সাধারণত, খুব ক্ষণস্থায়ী তথা স্বল্পমেয়াদী কাজ হয়। তিনি তা করেননি। একদিকে সমস্ত বন্দর পরিষ্কার করেছেন, মাইন পরিষ্কার করেছেন, রেললাইন সচল করেছেন, রাস্তাঘাটের ব্রিজগুলো পুনঃনির্মাণ করছেন অন্যদিকে সংবিধান লিখেছেন। রচনা করছেন পঞ্চবার্ষীকি পরিকল্পনা। সংবিধানের দ্বিতীয়খণ্ডে রাষ্ট্র পরিচালনার মৌল যে নীতিমালা তিনি যুক্ত করেছেন তাতে খাদ্যের কথা, সুষম উন্নয়নের কথা। সংবিধানের তেরো নম্বর অনুচ্ছেদে সুস্পষ্টভাবে বলা হচ্ছে, বাংলাদেশের অর্থনীতি কেমন হবে। তাতে বলা হয়েছে তিনভাগে এই অর্থনীতি হবে: এক. সরকারি খাত/ দুই. ব্যক্তি খাত/ তিন. সমবায় খাত হবে। এই তিন খাতে দেশের অর্থনীতি পরিচালনা হবে। আরো বললেন, নারী-পুরুষ; গ্রাম-শহর; শ্রেণিতে-শ্রেণিতে কোনো রকম বৈষম্য থাকবে না। পাশাপাশি খাদ্য, বস্ত্র, বাসস্থান, স্বাস্থ্য, শিক্ষা পাঁচটি মৌলিক অধিকার তিনি সংবিধানে যুক্ত করলেন। দেশের খ্যাতনামা শিক্ষাবিদ এবং বিজ্ঞানী কুদরত-ই-খুদাকে প্রধান করে কুদরত-ই-খুদা শিক্ষা কমিশন গঠন করলেন। বললেন যে, আমাদের ছেলে-মেয়েকে শিক্ষা দিতে হবে, শিক্ষায় হবে কারিগরি শিক্ষা। একজন বিজ্ঞানীকে শিক্ষামন্ত্রী নিযুক্ত করলেন।\nজ্ঞানীগুনী অর্থনীতিবিদ, গবেষক, শিক্ষকদের পরিকল্পনা কমিশনে জড়ো করলেন।\nআমার অবাক লাগে এই ভেবে যে, ওই রকম একটা টালমাটাল সময়ে সরকার গঠন করার প্রথম দিনই তিনি কি করে পরিকল্পনা কমিশন গঠনের কথা ভাবলেন। অর্থনীতিবিদ প্রফেসর নূরুল ইসলাম স্যারকে কমিশনের প্রধান হিসেবে নিযুক্ত করলেন। বললেন, ‘আপনি আপনার সকল অর্থনীতিবিদ ও দেশের প্রকৌশলীদের নিয়ে বাংলাদেশকে কীভাবে তাড়াতাড়ি উন্নত করবো সেই প্রেসক্রিপশন দেবেন’। কাজ শুরু হল। প্রথম পঞ্চবার্ষিকী পরিকল্পনা চমৎকার পরিকল্পনা। কৃষির উন্নয়ন, শিল্পের উন্নয়ন কীভাবে হবে তা সুন্দও ও সুস্পষ্টভাবে তিনি বলে দিয়েছিলেন।\nএকটা পর্যায় পর্যন্ত, এই পরিকল্পীত উদ্যোগের ফলে দেশটি অনেকদূর এগিয়ে যায়। আমাদের খাদ্য সংকট ছিল সবচেয়ে বড় সমস্যা। ১৯৭৩ সালে বিরাট বড় বন্যা হলো বাংলাদেশে দুর্ভিক্ষাবনথা দেখা দিল । আমেরিকানরা আমাদেও খাদ্য সাহায্য দিতে চাইলেন না। আমরা তখন তীব্র খাদ্য সংকটে ভুগছি। সেই রকম এক কঠিন সময়ে তারা আমাদের খাদ্য সাহায্য দেয়নি। এক কোটি শরণার্থীকে তখন দেশে ফিরিয়ে আনা হয়েছে। তাদেরকে পুনর্বাসন করতে হয়েছে। লাখ লাখ মানুষ তখনো গৃহহারা। তাদেরকে সহায়তা দিতে হচ্ছে। আমাদের ৮০ ভাগ মানুষ দারিদ্রসীমার নিচে। তারা দু’বেলা ভাতও খেতে পারে না। এই রকম একটি সময় বঙ্গবন্ধু দায়িত্ব নিয়ে কাজ করছিলেন। এরপর, ১৯৭৪ সালে তিনি পরিস্থিতি খুব শক্তহাতে সামাল দিলেন। বঙ্গবন্ধ তবে মনে মনে খুবই ক্ষুব্ধ। খাদ্যে স্বয়ং সম্পূর্ণ হবার সংকল্প গ্রহণ করলেন। বঙ্গবন্ধু আহ্বান করলেন, ‘এক খণ্ড জমিও পতিত রাখবেন না। যদি পারেন স্কুলের মাঠেও ধান উৎপাদন করেন। বিভিন্ন জয়গা থেকে আমি ভিক্ষে করে খাদ্য আনছি। এটা আর আনতে চাই না। আপনার সকলে সহযোগিতা করেন’। এবং সকলেই সহযোগিতা করলেন। ‘৭৫সালে প্রচুর আমন ধানের উৎপাদন হল।\nকিন্তু তিনি সেই ফসল ঘরে তুলতে পারলেন না। শত্রæরা বুঝতে পারলো, আমনের বাম্পার উৎপাদন হলে চালের দাম এবার কমে আসবে। বঙ্গবন্ধুকে মানুষ আরো বেশি পছন্দ করবে। এটা বুঝতে পেরেই ১৫ আগষ্ট বঙ্গবন্ধুকে নৃশংসভাবে আক্রমণ করলো-হত্যা করল। এর মাধ্যমেই অর্থনৈতিক মুক্তির যে পথনকশা তিনি এঁকেছিলেন তা থেকে দেশটাকে একেবারে বিচ্যুত করা হলো।\nস্বাধীনতা বিরোধিদের হাতে চলে গেল দেশ। তারা আবার পাকিস্তানের সেই বৈষম্যমূলক অর্থনীতি চালু করার চেষ্টা করল। ধীরে ধীরে দেশ পরিণত হলো। উল্লেখ করা যেতে পারে বঙ্গবন্ধু বাণিজ্যখাতের প্রসারের বিরুদ্ধে ছিলেন না। আবার সাধারণ মানুষের কল্যাণের চেয়ে মুষ্টিমেয় মানুষের কল্যাণে ’৭৫সালের বাজেটে বঙ্গবন্ধু সরকারের অর্থমন্ত্রী বলেছেন ‘ব্যক্তিখাতকে আমরা শুরুতে সুযোগ দেইনি এই কারণে যে, বিদ্ধস্ত অর্থনীতিকে পুনর্গঠন করতে হবে। সেই জন্য আমরা রাষ্ট্রীয় খাতকে প্রাধান্য দিয়েছিলাম। দেশ স্বাধীন হওয়ার পর পশ্চিম পাকিস্তানের সব উদ্যোক্তা এই দেশ ছেড়ে চলে গেছে। সুতরাং এই উদ্যোক্তাবীহিন রাষ্ট্রে সরকারি চাকরিজীবীদের দায়িত্ব আমাদের নিতে হয়েছিল’। বঙ্গবন্ধু সেই নীতিকেই চিরস্থায়ী নীতি বলেননি। বলেছেন, ‘আমরা এই জায়গা থেকে বের হয়ে আসতে চাই’।\nশুরুতে বলা হয়েছিল, ২৫ লাখ টাকার বেশিÍ ব্যক্তিখাতে বিনিয়োগ করা যাবে না। পঁচাত্তরের বাজেটে বিনোয়োগের পরিমাণ তিনি নির্ধারণ করলেন তিন কোটি টাকা। তিনি কিন্তু ব্যাক্তিগত খাত উন্নয়নের দিকে নিচ্ছিলেন। এটা অনেকেই জানেন না পর্যন্ত। সমাজের চাহিদার সঙ্গে মিলিয়েই তিনি ওদিকে যেতেন। পরবর্তীকালে যারা ক্ষমতায় এলেন, তারাও ব্যক্তিখাতকেই প্রাধান্য দেয়া শুরু করলেন। কিন্তু এর শুরুটা যে বঙ্গবন্ধু করে দিয়ে গেছেন সেই স্বীকৃতিটা তাকে কখনো দেয়া হয়নি।\nপরবর্তী সময়ে ব্যক্তিখাতকে প্রাধান্য দিয়ে ব্যবসা-বাণিজ্য স¤প্রসারণ ও উদ্যোক্তা তৈরি করার চেষ্টা করা হয়েছে। এই চেষ্টাটা বঙ্গবন্ধুই শুরু করেছিলেন।\nবঙ্গবন্ধু ব্যক্তিখাতকে গুরুত্ব দেয়া সত্বেও তিনি সাধারণ মানুষের কল্যাণের কথা বলেছেন। মৌলিক অধিকারগুলোর বিষয়ে তিনি সমানভাবে সচেতন ছিলেন। তিনি চেয়েছিলেন বাংলাদেশ একটা উঁচু হারের প্রবৃদ্ধির দেশ হবে। কিন্তু সেই অর্থনীতির সুফল সবাই পাবে। তার অনুপস্থিতিতে দেশ সে পথে যায়নি। তারপরের ঘটনা সেই রকম । মুষ্টিমেয় মানুষের কাছে, অর্থনীতি চলে গিয়েছিল। প্রায় একুশ বছর এভাবে চলেছে। একুশ বছর পর বঙ্গবন্ধুকন্যা দায়িত্ব নিলেন। এবং নির্বাচিত হয়ে ১৯৯৬ সালে ক্ষমতায় এলেন। এসেই বঙ্গবন্ধু অন্তভ’ক্তিমূলক অর্থনৈতিক মৌলধারাগুলোকে আবার ফেরত আনার চেষ্টা করলেন।\nকিন্তু তিনিও বুঝতে পারলেন, শুধু রাষ্ট্রীয়খাতকে প্রাধান্য দিয়ে এই অর্থনীতিকে সামনে নেয়া যাবে না। তিনিও তাই ব্যক্তিখাতকে প্রাধান্য দিলেন। বিশেষ করে সকল ক্ষেত্রেই উদারীকরণ করলেন। এবং অর্থনৈতিক অগ্রগতির অনেকগুলো মুখ খুলে দেন।\nকয়েকদিন আগেও একনেকের ভাষণে তিনি একথা বলেছেন যে, ‘‘আমি এসেই অর্থনীতির মুখগুলো খুলে দিলাম। কারণ, আমাদের বেশি-বেশি উদ্যোক্তা তৈরি করতে হবে।’’ সেই কাজগুলোর পাশাপাশি তিনি সমাজের একেবারে নিচের দিকের মানুষের জন্য অল্প করে হলেও সামাজিক ভাতা চালু করেছেন।\nবয়ষ্কভাতা বিধবা ভাতা, মুক্তিযোদ্ধা ভাতা, প্রতিবন্দী ভাতা তারই চালু করা সামাজিক নিরাপত্তা কর্মসূচি।\nকৃষিঋণের ওপর খুব গুরুত্ব দিয়েছেন, এমনকি ১৯৯৮ সালে যে বন্যা হলো সেই পরিস্থিতিও কঠিন হাতে মোকাবিলা করেছেন। সারাক্ষণ বন্যাপীড়িত মানুষের সঙ্গে কাজ করেছেন। তখন কেউ কেউ বলেছিল, দুই কোটি মানুষ না খেয়ে মরে যাবে। কিন্তু না খেয়ে মারা যাননি।\nবাবার সেই অনুসৃত ইনক্লুসিভ অর্থনীতি বা অন্তর্ভ‚ক্তিম‚লক অর্থনীতি তিনি ফের চালু করলেন। এবং বন্যার পর বর্গাচাষিদের ঋণ দিলেন। কৃষকদেও ঋণের ব্যবস্থা করলেন। এমনকি হেলিকপ্টারে লিফলেট ছড়িয়ে দিয়ে- কৃষিঋণ কোথায় পাওয়া যাবে, কীভাবে পাওয়া যাবে সেসব তিনি জানানোর ব্যবস্থা করলেন। হাটে-বাজারে ছোট ছোট টেবিল-চেয়ারে বসে কৃষিঋণ দেয়া হয়েছে। ফলে স্বাভাবিকভাবেই আমরা ১৯৯৮-এর বন্যা মোকাবিলা করতে সক্ষম হলাম। এর পরের বছর কৃষিতে বাম্পার ফলন হলো। দেশ খাদ্যে প্রায় স্বয়ংসম্পন্ন হয়ে গেল। ২০০১ সালে নির্বাচনে শেখ হাসিনাকে হারানো হল। এরপর থেকে দেশ আবার উল্টো পথে যেতে শুরু করল। ‘অদ্ভ‚ত এক উটের পিঠে’ চলতে শুরু করলো বাংলাদেশ। পাকিস্তানী অর্থনীতি আবার চালু হল। ২০০৮ সালে বঙ্গবন্ধুকন্যা ক্ষমতায় এলেন। ক্ষমতায় এসেই তার পুরোনো কাজগুলো শুরু করলেন। এবার তিনি নতুন স্লোগান নিয়ে আসলেন। সেটি হলো ডিজিটাল বাংলাদেশ। তিনি বললেন যে, ‘প্রযুক্তির ব্যবহার করবো এবংসাধারণ মানুষের হাতে প্রযুক্তি তুলে দেব’। শুরুতে অনেকেই হাসাহাসি করেছে। মানুষ বলেছে ডিজিটাল বাংলাদেশ মানে কী? ডিজিটাল অর্থনীতি কী? এখন আমরা ১০ বছর পর ঠিক বুঝতে পারছি যে ডিজিটাল অর্থনীতি চালু না করলে আজ বাংলাদেশের অর্থনীতির ভেতরে যে সচলতা দেখতে পাচ্ছি সেটা সম্ভব হতো না। ডিজিটাল বাংলাদেশের একটি বড় লক্ষণ হলো, প্রত্যেককেই প্রযুক্তিতে ক্ষমতায়ন করতে হবে। প্রযুক্তি ব্যবহার করে মানুষ তার নতুন নতুন উদ্যোগ গ্রহণ করবে। সেই প্রযুক্তি ব্যবহার করেই আমরা এগিয়ে যাচ্ছি। বঙ্গবনধুকন্যা এবার নতুন করে যে ক্ষমতায় এলেন, তখনো তিনি একটি ইশতেহার দিলেন। সেই ইশতেহারেও প্রত্যেকটা খাত সম্পর্কে তিনি কি করতে চান তার ব্যখা দিয়েছেন। সেই ব্যাখ্যার আলোকে যদি আমরা দেশের অর্থনীতি পরিচালনার নীতি গ্রহণ করি তাহলে শেখ হাসিনা যেমন ভাবছেন সেই রকম উন্নত দেশ গড়ে তোলা সম্ভব হবে। এবারের বঙ্গবন্ধুকন্যার নেতৃত্বে যে অর্থনীতি চালু আছে তার একটি বৈশিষ্ট্য হলো একই সঙ্গে উচ্চ প্রবৃদ্ধি এবং তা অন্তর্ভুক্তিমূলক হতে হবে। প্রবৃদ্ধি নিশ্চয় বাড়াতে হবে। তার একই সঙ্গে সাধারণ মানুষকেও এই প্রক্রিয়ার মধ্যে যুক্ত করতে হবে। তাছাড়া - আমাদের সমাজ, সংস্কৃতি, ঐতিহ্যের সঙ্গে যুক্ত থাকবে। একই সঙ্গে আমরা প্রযুক্তি ব্যবহার করে দেশকে গড়ে তুলবো। প্রযুক্তিকে ব্যবহার করা হবে অর্থনীতির কেন্দ্রবিন্দু হিসেবে। এরপর তিনি বললেন, ‘একা করবো না এইসব কাজ। বেসরকারি সেক্টরকে সঙ্গে নেবো, এনজিওকে সঙ্গে নেবো। এমনকি বিদেশিদেরও সঙ্গে নেবো। কোলাবোরেটিভ স্ট্যাটেজি গ্রহণ করব’।\nএই যে ত্রিমুখী উদ্যোগ প্রধানমন্ত্রী গ্রহণ করেছেন এবং অর্থনীতিকে এগিয়ে নিয়ে যাচ্ছেন। তাকে আরো অর্থবহ করতে হলে গুণমানের বাস্তবায়নের দিকে বেশি নজর দিতে হবে। এই প্রক্রিয়াতে প্রথম যে কাজটি তিনি করেছেন, সেটি হল মেগা কতগুলো প্রকল্প হাতে নিয়েছেন। উদ্দেশ্যই হলো যে, গুণমানের সেবা দেয়া। ব্যবসায়ীকেও একটা সুযোগ দেয়া।\nএই যে মেট্রোরেল, কর্ণফুলি ট্যানেল, এমনকি রূপপুর প্রকল্প, বিশেষ অর্থনৈতিক অঞ্চল হচ্ছে সে সবের উদ্দেশ্য হলো- দেশের অবকাঠামোকে নয়া উচ্চতায় নিয়ে যাওয়া। আর এর মাধ্যমেই প্রত্যেক উদ্যোক্তাকে সাহায্য করা। এবং প্রত্যেক উদ্যোক্তাকে এগিয়ে নেয়া। এই একশোটা বিশেষ অর্থনৈতিক অঞ্চল নির্মাণের যে মেগা পরিকল্পনা মাননীয় প্রধানমন্ত্রী নিয়েছেন, আমার প্রস্তাব থাকবে অন্তত ডজনখানিক অঞ্চলের কাজ দ্রুততার সঙ্গে বাস্তবায়ন করার। এতে পৃথিবীকে দেখানো যাবে যে- আমরা পারি। তখন বাকিগুলোর চাহিদা বেড়ে যাবে। এই যে, দশ বারোটা জোনের কথা বলছি, এগুলোর কিছু কিছু কিন্তু এই বাস্তবায়ন হয়ে গেছে।\nসরকারিগুলো এখনো সম্পন্ন হয়নি। ব্যক্তিখাতের কয়েকটা চালু হয়ে গেছে। যেটা করা দরকার, এই ইকোনমিক জোনগুলোর সঙ্গে একটা বড় ব্যকওয়ার্ড লিঙ্কেজ স্থাপন করতে পারি। এখানে আমি যে পণ্য উৎপাদন করবো সেই পণ্য আমি যেন মংলাতে কিংবা চট্টগ্রাম বন্দরে দ্রæত নিয়ে যেতে পারি। সে জন্য রেল সংযোগ যেমন থাকতে হবে, যেমন রোডের সংযোগ থাকতে হবে, তেমনি নদী পথের সংযোগও থাকতে হবে। এই সংযোগ যদি তৈরি করতে না পারা যায় তাহলে কোন স্থানে একটি সুন্দর অর্থনৈতিক জোন তৈরি করলেও খুব একটা লাভ হবে না। পণ্য আনা নেয়ার সমস্যা দেখা দেবে।\nনিঃসন্দেহে পায়রা বন্দর ব্যবসা-বাণিজ্য প্রসাওে বিরাট কাজ করবে। মহেশখালিতে আমরা একটি গভীর সমুদ্র বন্দর করছি, মাতারবাড়িতে। এইখানে জাপানীরা বড় অংকের বিনিয়োগ নিয়ে এসেছে।\nঅস্বীকার করার উপায় নেইযে সবাইকে নিয়ে কাজ করার একটি ইতিবাচক সংস্কৃতি গড়ে উঠছে। এটা যদি চালু থাকে বাংলাদেশের অর্থনীতি নিশ্চয় এগিয়ে যাবে। মাননীয় প্রধানমন্ত্রী ওপর থেকে টোন সেট করে দিচ্ছেন, মূল সুর বেঁধে দিচ্ছেন। এখন চ্যালেঞ্জ হলো সেই সুরের আলোকে অর্কেস্ট্রাটা কেমন হবে সেটার জন্য, মঞ্চে আলো ফেলার জন্য দ্বিতীয় কণ্ঠ মেলানোর জন্য, তৃতীয় সারির অনেক নেতাকেই অংশগ্রহণ করতে হবে।\nকেউ যন্ত্র সংগীত বাজাবেন। কেউ কণ্ঠ দেবেন। কেউ আলো ফেলবেন। সংশ্লিষ্ট গ্রæপগুলো সেই কাজটি বোঝেন কিনা, সেটিই এখনকার বড় চ্যালেঞ্জ।\nসম্প্রতি ইঞ্জিনিয়ারদের অনুষ্ঠানে গিয়ে প্রধামন্ত্রী বলেছেন ‘ আপনারা এমন কোনো প্রকল্প করবেন না যাতে আমাদের নদী-জলাশয় নষ্ট হয়’। এটা কিন্তু একটা মেগা নির্দেশনা। এই বড় নিদের্শনা ভেঙে টুকরো টুকরো করতে হবে। এর ভেতরে থাকা বৃহৎ তাৎপর্য বের করতে হবে। তা বাস্তবায়নে নিজ নিজ জায়গা থেকে সহায়তা করতে হবে। ছোট ছোট পদক্ষেপগুলো ঠিক ঠিক বাস্তবায়ন হচ্ছে কিনা তা দেখতে হবে মন্ত্রীদের। সরকারি কর্মকর্তাদেরও করার আছে অনেক। তাদের মন্ত্রীদেও কাছে জবাবদিহি করতে হবে।\nএখন তো সবকিছু বাস্তবায়ন করা সহজ। ডিএইচএল ট্র্যাকার দিয়ে সহজেই বলা যায়, কোন প্যাকেটটা কোথায় যাচ্ছে। কবে গন্তব্যে পৌঁছবে?।’ তাহলে এই সিদ্ধান্ত বাস্তবায়নে যে ফাইলগুলো মুভ করবে সেটা কেন ট্রাক করতে পারবো না আমরা? । এটা করতে হলে গুণমানের সেবার কোনো বিকল্প নেই। বাংলাদেশ বিনিয়োগ উন্নয়ন কর্তৃপক্ষ (বিডা), বাংলাদেশ অর্থনৈতিক অঞ্চল কর্তৃপক্ষ (বেজা) এরা কিন্তু অনেকটাই খোলস ছেড়ে বের হয়ে আসছে। এই মার্চ মাসেই তারা সিদ্ধান্ত দেবেন অন-স্টপ সার্ভিস, অনেকগুলো সার্ভিস এখন বিডা থেকেই পাওয়া যাবে। দশটা জায়গায় যেতে হবে না। আশা করি এই সিদ্ধান্তগুলো সত্যি সত্যি বাস্তবায়ন করা হবে। সবগুলো প্রশাসনের সবগুলো অঙ্গকে আমরা কো-অর্ডিনেট করে একসঙ্গে এগিয়ে নিয়ে যাব তেমনটাই হোক আমাদের প্রতীজ্ঞা। এটা যদি করতে পারি তাহলে কিন্তু বঙ্গবন্ধুকন্যা যে উন্নত বাংলাদেশ গড়তে চাচ্ছেন; সেটা সম্ভব। প্রধানমন্ত্রী তার ‘মাইলস্টোন’ সেট করে ফেলেছেন। পঞ্চবার্ষিকী পরিকল্পনা, প্রেক্ষিত পরিকল্পনা, এসডিজি পরিকল্পনা, এমনকি ভিশণ ২০৪১, ডেলটা প্ল্যান এগুলোর মাধ্যমে তিনি বলে দিয়েছেন কী কী করতে চান। এখন চ্যালেঞ্জ নিতে হবে তার মন্ত্রীদের এবং প্রশাসনের। কখন, কতদিন লাগবে, কে করবে এখন সেটা ঠিক করবে মন্ত্রী আমলারা। এ কাজগুলো কি একাই তারা করবে, নাকি ব্যক্তিখাতকে সঙ্গে নিয়ে করবেন, এই সিদ্ধান্তগুলো এখন নেয়ার সময় এসে গেছে। এই সিদ্ধান্তগুলো তারা নিশ্চয় নেবেন এবং সব কিছু মিলে একটা উন্নত বাংলাদেশ গড়ার জন্য আমরা সবাই মিলে কাজ করবো। ফলাফল নির্ভও একটা উন্নয়ন প্রক্রিয়ার দিকে আমরা যেতে চাই। বৃক্ষের পরিচয় তার ফলে। এ কথাটি সত্যি প্রমাণ করতে হলে আমাদেও কাজ করে তা দেখাতে হবে। সত্যি, সত্যি বাস্তবায়ন করে আমাদের দেখাতে হবে ‘আমরা পারি এবং আগামীদিনের বাংলাদেশ হবে উন্নত বাংলাদেশ’।


খুলনা-কলকাতা বন্ধ বাস সার্ভিস চালুর দাবি\nপ্রকাশিত: ১৭:০৫ ১২ মার্চ ২০১৯\nখুলনা-কলকাতা বন্ধ বাস সার্ভিস চালুর দাবিতে মঙ্গলবার দুপুরে মানববন্ধন ও সমাবেশ হয়েছে।\nনিরাপদ সড়ক চাই (নিসচা) খুলনা জেলা শাখার আয়োজনে নগরীর পিকচার প্যালেস মোড়ে এ কর্মসূচি পালন করা হয়।\nনিসচার জেলা সভাপতি মো. হাছিবুর রহমান হাছিবের সভাপতিত্বে এতে প্রধান অতিথি ছিলেন নিসচার জেলা উপদেষ্টা ও সদর থানা আওয়ামী লীগের সভাপতি অ্যাডভোকেট সাইফুল ইসলাম।\nনিসচা’র জেলা সাধারণ সম্পাদক এসএম ইকবাল হোসেন বিপ্লবের পরিচালনায় মানববন্ধনে বক্তব্য রাখেন কৃষক লীগের কেন্দ্রীয় নেতা শ্যামল সিংহ রায়, বাগেরহাট জেলা ডেপুটি কমান্ডার মুক্তিযোদ্ধা শেখ আব্দুল জলিল, বৃহত্তর খুলনা উন্নয়ন সংগ্রাম সমন্বয় কমিটির যুগ্ম মহাসচিব মিজানুর রহমান বাবু, এনসিআরবির জেলার সদস্য সচিব মহাসচিব এমএ কাশেম, মুক্তিযোদ্ধা শেখ মো. ইলিয়াস, ওয়ার্কার্স পার্টির নেতা শেখ মফিদুল ইসলাম, বাংলাদেশ পরিবেশ আইনবিদ সমিতির (বেলা) বিভাগীয় সমন্বয়কারী মাহফুজুর রহমান মুকুল, খুলনা প্রেসক্লাবের সহকারী সাধারণ সম্পাদক মাহবুবুর রহমান মুন্না, বৃহত্তর খুলনা উন্নযন আন্দোলনের চেয়ারম্যান শেখ মো. নাসির উদ্দিন,হোসাইন মো. ইউছা ওয়ায়েজ আররাফী নাজু, লবনচরা টেকনিক্যাল ইনস্টিটিউটের চেয়ারম্যান মোসলেহ উদ্দিন তুহিন, ইউনি ভিশনের নির্বাহী ব্যবস্থাপক হেলাল হোসেন প্রমুখ।\nসম্প্রতি খুলনা জেলায় সড়ক দুর্ঘটনা বেড়েছে। আইনের প্রয়োগ না থাকার কারণে সড়কে নৈরাজ্য বন্ধ হচ্ছে না। অবিলম্বে সড়কে শৃঙ্খলা ফিরিয়ে আনতে সরকারের প্রতি মানববন্ধন থেকে আহবান জানান বক্তারা। সেই সঙ্গে বর্তমানে নগরীতে ওয়াসা’র দীর্ঘদিনের খোঁড়াখুঁড়ির ফলে যে ভোগান্তির শিকার হচ্ছে নগরবাসী তা থেকে মুক্তি দেয়ার জন্য সিটি মেয়র এর প্রতি আহবান জানান তারা।\nবক্তারা বলেন, দীর্ঘ পাঁচ মাস ধরে বন্ধ খুলনা-কলকাতা রুটের বাস চলাচল। সর্বশেষ খুলনা থেকে সরাসরি কলকাতা সৌহার্দ্যযাত্রা করে ২০১৮ সালের ৪ অক্টোবর। ফলে দুই বাংলার যাত্রীরা আন্তর্জাতিক বাস সার্ভিস থেকে বঞ্চিত হওয়ার পাশাপাশি ভোগান্তির মধ্যে পড়ছেন।\nতারা জানান, ২০১৭ সালের ২২মে গ্রিন লাইন পরিবহনের বাস দিয়ে কমলাপুর বিআরটিসি আন্তর্জাতিক বাস টার্মিনাল থেকে ঢাকা-খুলনা-কলকাতা রুটে যাত্রা শুরু হয়। এদিন কলকাতা থেকে ছেড়ে আসা সৌহার্দ্য শ্যামলী পরিবহনের একটি বাস যাত্রী নিয়ে খুলনা হয়ে ঢাকায় যায়। এর আগে ৮ এপ্রিল নয়া দিল্লি থেকে ভিডিও কনফারেন্সের মাধ্যমে খুলনা-কলকাতা রুটে বাস ও ট্রেন চলাচলের উদ্বোধন করেন প্রধানমন্ত্রী শেখ হাসিনা ও ভারতের প্রধানমন্ত্রী নরেন্দ্র মোদী। এছাড়া ২০১৮ সালের ২ ফেব্রুয়ারি ঢাকা-মাওয়া-গোপালগঞ্জ থেকে খুলনা হয়ে কলকাতাগামী শ্যামলী এনআর ট্রাভেলস চলাচল শুরু হয়। এ রুটে পরিবহনটি চালু হওয়ায় যাত্রীরা স্বল্প সময়ে কলকাতার উদ্দেশ্যে যাতায়াত করার সুযোগ পেয়েছিল। কিন্তু একই বছরের এপ্রিল মাসে বন্ধ হয়ে যায় এই রুটের পরিবহনটিও।\nবক্তারা আরো বলেন, খুলনা-কলকাতা রুটে বাস চালুর মধ্য দিয়ে খুলনাসহ দক্ষিণাঞ্চলের মানুষের দীর্ঘ দিনের স্বপ্ন পূরণ হয়েছিল। আর এর মাধ্যমে খুলনার যাত্রীদের দিনে দিনে কলকাতা গিয়ে কাজ সেরে আবার সে দিনেই ঘরে ফিরে আসার সুযোগ তৈরি হয়েছিল। নিরাপদ ও স্বাচ্ছন্দে রোগী, পর্যটক, ব্যবসায়ী কলকাতায় পৌঁছে যেতো। এর মাধ্যমে দুই দেশের বাণিজ্যে আরো বেশি সম্প্রসারণ ঘটছিল। কিন্তু কোনো নির্ধারিত কারণ ছাড়াই ২০১৮ সালের ৪ অক্টোবর এ রুটে বাস চলাচল বন্ধ করে দেয় ডব্লিউবিটিসি এর অধীনে পরিচালনাকারী সৌহার্দ্য শ্যামলী পরিবহন কর্তৃপক্ষ। রোড পারমিটের চুক্তির মেয়াদ থাকতেও দুই দেশের প্রধানমন্ত্রীর উদ্বোধন করা এ পরিবহন বন্ধ রাখছে বাস মালিক পক্ষ। যা খুলনাবাসীর জন্য দুঃখজন্ক।\nএছাড়া বক্তারা খুলনা-কলকাতা ট্রেন সার্ভিস সপ্তাহের এক দিনের পরিবর্তে তিন দিন করা ও খুলনা মহানগরীতে বন্ধ বিএরটিসির দোতলা বাস চালুর দাবি জানান।


জনসম্মুখে কিম! – আওয়ার নিউজ\nআওয়ার নিউজ ইন্টারন্যাশনাল ডেস্ক | অক্টোবর ১৪, ২০১৪\nসকল জল্পনা কল্পনার অবসান ঘটিয়ে এক মাসেরও বেশি সময় পর জনসমক্ষে উপস্থিত হয়েছেন উত্তর কোরিয়ার নেতা কিম জং উন। গত ৩ সেপ্টেম্বর থেকে তাকে আর প্রকাশ্যে দেখা যায়নি। ফলে তিনি ক্ষমতাচ্যূত বা গুরুতর অসুস্থ হয়েছেন বলে গুজব ছড়িয়ে পড়েছিল।\nমঙ্গলবার পিটয়ংইয়ংয়ের সরকারি বার্তা সংস্থা কেসিএনএ জানায়, প্রেসিডেন্ট কিম দেশের বিজ্ঞানীদের জন্য নির্মিত একটি আবাসিক স্থাপণা পরিদর্শণ করেছেন। তিনি ‘উইসং সায়েন্টিস্ট রেসিডেন্টসিয়াল ডিস্ট্রিক্ট’ এবং ‘স্টেট একাডেমি অব সাইন্স’য়ের একটি নতুন স্থাপণা ঘুরে দেখেন। সেখানে সংক্ষিপ্ত বক্তব্য রাখেন এবং একটি নকশা পর্যবেক্ষণ করেন। তবে তিনি কবে নাগাদ এই সফর করেছেন সে সম্পর্কে স্পষ্ট করে কিছু বলেনি সংবাদ সংস্থাটি।n1rt9k0v জনসম্মুখে কিম! জনসম্মুখে কিম! n1rt9k0vএদিকে উত্তর কোরিয়ার ‘রডং সিনমুন’ দৈনিক পত্রিকাতেও কিমের ওই সফরের বেশ কিছু ছবি প্রকাশিত হয়েছে। সেখানে দেখা যায়, কালো কোট পরা কিম একটি লাঠি হাতে স্থাপণা দুটি পরিদর্শণ করছেন। ছবিগুলোতে তাকে বেশ চনমনে দেখা যায়।\nএর আগে গত রোববার উত্তর কোরিয়ার রাষ্ট্রদূত লন্ডন থেকে বিবিসিকে জানান, তাদের নেতা সুস্থ আছেন।\n৩২ বছরের কিমকে গত ৪০ দিন ধরে প্রকাশ্যে দেখা যায়নি। দীর্ঘ দিন মিডিয়ায় অনুপস্থিত থাকার কারণে তাকে নিয়ে নানা রটনা শুরু হয়েছিল। ধারণা করা হয়েছিল,ক্ষমতাচ্যূত কিম গৃহবন্দী হয়ে আছেন বা গুরুতর অসুস্থ হয়ে চিকিৎসা নিচ্ছেন।Kim-Jong-un-3 জনসম্মুখে কিম! জনসম্মুখে কিম! Kim Jong un 3তবে উত্তর কোরীয়ার রাষ্ট্র নিয়ন্ত্রিত একটি গণমাধ্যম গত মাসে জানিয়েছিল, তাদের সর্বোচ্চ নেতা হালকা অসুস্থ, তবে এতে ঘাবরানোর কিছু নেই।\nগত জুলাই মাসে কিম জং উন তার পিতামহের ২০ তম মৃত্যুবার্ষিকী অনুষ্ঠান পালন করেন। এরপর থেকেই মূলত তিনি জনসম্মুখে কম আসতে শুরু করেন। এমনকি দেশের প্রধান দুটি গুরুত্বপূর্ণ অনুষ্ঠান গত ১০ অক্টোবরের দলের প্রতিষ্ঠা বার্ষিকী এবং গত ৯ সেপ্টেম্বরের উত্তর কোরিয়ার স্বাধীনতা দিবসেও তাকে দেখা যায়নি।\nউত্তর কোরিয়ার এই নেতা যে এবারই দীর্ঘদিন লোকচক্ষুর আড়ালে ছিলেন, তা কিন্তু নয়। এর আগে ১৯৯০ সালেও কিছু সময়ের জন্য উধাও হয়েছিলেন কিম ইল । সেই সময়টাতে উত্তর কোরীয়ার ক্ষমতার ভারসাম্য ঠিক করতে তিনি ব্যস্ত ছিলেন বলে পরবর্তী সময়ে জানা যায়।\nপ্রসঙ্গত, বাবা কিম জং ইলের মৃত্যুর পর ২০১১ সালের ডিসেম্বরে ক্ষমতায় আসেন কিম জং উন। ২০১২ সালে তিনি দেশের সেনাবাহিনীর সর্বোচ্চ পদে অধিষ্ঠিত হন।\nআন্তর্জাতিক Comments Off on জনসম্মুখে কিম! সংবাদটি প্রিন্ট করুন\n« ‘বুড়ো’ ভেট্টোরি কিউই দলে (পূর্বের সংবাদ)\n(পরের সংবাদ) আখাউড়া স্থলবন্দরের আমদানি-রপ্তানি স্বাভাবিক »


Actor Jisshu Sengupta shares his journey of making Safe Home for COVID-19 Patients | Sangbad Pratidin\nসেফ হোম তৈরি করতে গিয়ে কেন কেঁদে ফেলেছিলেন? জানালেন যিশু\nPublished by: Suparna Majumder | Posted: May 20, 2021 11:36 am| Updated: May 20, 2021 11:36 am\nস্টাফ রিপোর্টার: কোভিডের (COVID-19) সেফ হোম তৈরি করতে গিয়ে মাঝপথে অক্সিজেন (Oxygen) জোগান বাতিল হলে হতাশায় কেঁদে ফেলেছিলেন অভিনেতা যিশু সেনগুপ্ত (Jisshu Sengupta)। তাঁর কথায়, “ছ’দিন আগে (শুক্রবার) সেফ হোম প্রস্তুতি যখন সম্পূর্ণ তখনই যাঁর অক্সিজেন সাপ্লাই করার কথা ছিল তিনি পিছিয়ে যান। তখন প্রায় কেঁদে ফেলি। বাধ্য হয়ে অসহায়ের মতো তখন দেবাদাকে (বিধায়ক) ফোন করি।” এরপর কনসেনট্রেটর যন্ত্র (Oxygen Concentrator) দিয়ে বিকল্প ব্যবস্থা হলেও শহরে যে অক্সিজেন জোগানের সংকট ক্রমশ মারাত্মক হয়ে উঠছে তা স্পষ্ট যিশুর মতো অভিনেতার কথায়। সাধারণ মানুষের পক্ষে স্বাভাবিক দাম দিয়েও অক্সিজেন জোগাড় করা এখন যে সোনার পাথরবাটি তা স্বীকার করছেন বেসরকারি কর্তারাও। ফ্লো-মিটার ও ক্যানুলা (নাকের নল) অধিকাংশ ক্ষেত্রে চার-পাঁচ গুন বেশি দামে বিক্রি হচ্ছে বলে অভিযোগ।\nতিন অভিনেতা-অভিনেত্রী ও এক সুরকারের উদ্যোগে এবং বিধায়ক দেবাশিস কুমারের (Debasish Kumar) সহযোগিতায় বুধবার দক্ষিণ কলকাতার লেক মলের পিছনে বাণীচক্র স্কুলে চালু হল সেফ হোম। সময়ের ডাকে সাড়া দিয়েই দুই অভিনেতা যিশু সেনগুপ্ত, মহানায়ক উত্তমকুমারের নাতি গৌরব (Gourab Chatterjee) ও দেবলীনা (Devlina Kumar) ছাড়াও সুরকার ইন্দ্রদীপ দাশগুপ্ত (Indraadip Dasgupta) এই কাজে ব্রতী হয়েছেন।\n[আরও পড়ুন: অতিমারী মোকাবিলায় তারকা ব্রিগেড, কীভাবে কাজ করছেন দেব-রাজ-জুন মালিয়ারা?]\nদিন পনেরো আগেই সর্দার শংকর রোডে বাণীচক্র স্কুলের তিনতলা জুড়ে এই সেফ হোমটি চালুর ব্যবস্থা হয়। কিন্তু ডাক্তার, নার্স, বেড থেকে শুরু করে খাবার ও ওষুধের ব্যবস্থা হলেও আচমকা মাঝ পথে অক্সিজেন সাপ্লাই দেওয়া ব্যক্তি উধাও হয়ে যান। বিপাকে পড়ে যিশু রাসবিহারীর তৃণমূল বিধায়কের (TMC MLA) দ্বারস্থ হন। অভিনেতার কথায়, “ঘণ্টা তিনেকের মধ্যে বিধায়ক সাতটি অক্সিজেন কনসেনট্রেটর জোগাড় করে দেন।” ২৫ শয্যার সেফ হোমটি বুধবার চালু হল। পরে দেবাশিস কুমার জানান, “রামকৃষ্ণ মিশন সেবাসদনের সঙ্গে সমন্বয় করেই এই সেফ হোম চালু করা হল। ২৪ ঘণ্টাই ডাক্তার ও নার্স থাকবে, অক্সিজেন ও করোনার (Corona Virus) সমস্ত ওষুধ-পথ্য দেওয়া হবে। রোগীরা গুরুতর অসুস্থ হলে, শ্বাসকষ্ট বৃদ্ধি পেলে সঙ্গে সঙ্গে শিশুমঙ্গলে ভরতি করা হবে।”\nকরোনা সংক্রমণ বৃদ্ধির জেরে দক্ষিণ কলকাতায় আরও পাঁচটি বড় সেফ হোম চালু করছেন পুরসভার প্রশাসক, বিধায়ক দেবাশিস কুমার। শরৎ বোস রোডে সাউথ সুবার্বন স্কুলেই রামকৃষ্ণ মিশন সেবাপ্রতিষ্ঠানের সঙ্গে যৌথভাবে একটি ৫০ শয্যার হোম ১ জুন থেকে চালু হচ্ছে। আক্রান্তদের চিকিৎসার জন্য সিটি স্ক্যান, বাইপ্যাপ, ভেন্টিলেটর মেশিনও থাকবে। বিধায়কের দাবি, “সেবাসদনের একটা বিকল্প ওয়ার্ড হিসাবেই গড়ে উঠছে সেফ হোমটি।” আনন্দপুরের বাপুজি আশ্রমেও একটি ২০০ শয্যার সেফ হোম যেমন হচ্ছে তেমনই বিবেকানন্দ পার্ক, গড়িয়াহাট ও লেক গার্ডেন্সে মিলন সংঘের পাশে ৩০ শয্যার আরও তিনটি সেফ হোম একসপ্তাহের মধ্যেই চালু হয়ে যাবে। যোধপুর পার্কে ৯৫ পল্লি পুজো কমিটিও প্রশাসক রতন দে’র উদ্যোগে ক্লাবঘরের পাঁচটি তলা জুড়েই ১০০ শয্যার সেফ হোম চালু করছে। চিকিৎসা ও পথ্যের পাশাপাশি থাকছে অক্সিজেন পার্লারও (Oxygen Parlour)।\n[আরও পড়ুন: শেষ হয়ে যাচ্ছে ধারাবাহিক ‘রাণী রাসমণি’? নতুন প্রোমো প্রকাশ্যে আসতেই তুঙ্গে জল্পনা]\nসেফ হোমের অক্সিজেনের জোগান বাতিল হতেই কেঁদে ফেলেছিলেন অভিনেতা যিশু সেনগুপ্ত।\nঅভিনেতার ফোন পেয়ে অক্সিজেন কনসেনট্রেটর জোগাড় করে দেন বিধায়ক দেবাশিস কুমার।


Posted by: Arif Raihan opu April 4, 2020\nবর্তমানে যেই করোনা মহামারী আকার ধারণ করেছে, তাতে বিশ্বের অর্থনৈতিক অবস্থা অনেকটাই নিচে নেমে গিয়েছে। আমরা ছোট একটা পরীক্ষা চালিয়েছি। যেখানে বাংলাদেশের মোটরসাইকেল মার্কেটে করোনা ভাইরাস এর প্রভাব কতটা পরেছে বা পরবে সেটা দেখানো চেষ্টা করছি।\nকরোনা ভাইরাস পুরো বিশ্বের জন্য একটা চিন্তার বিষয় হয়ে দাড়িয়েছে, দুশোর উপরে বেশি দেশ এতে আক্রান্ত হয়েছে। সেই সাথে ৫০ হাজারের উপরে লোক ইতিমধ্যে মারা গিয়েছে। দেশ গুলোর মধ্যে চায়নাতে এর প্রভাব অনেক বেশি পরেছে, তাহলে বাংলাদেশের এর প্রভাব কতটা পরবে?\nআপনারা সবাই জানেন যে বাংলাদেশের বেশির ভাগ ইন্ডিয়া থেকে নিয়ে আসা হয়। মার্চের শেষ দিকে এসেছে বেশির ভাগ মোটরসাইকেল কোম্পানি তাদের ফ্যাক্টরি বন্ধ করে দিয়েছে এবং এটি আগামী ১৪ ই এপ্রিল পর্যন্ত বন্ধ থাকবে, পরবর্তিতে আরও বাড়ানো হতে পারে।\nচায়না যারা বাইকের জন্য কিছু কাচামালসহ মোটরসাইকেল তৈরি করে থাকে এবং ইন্ডিয়াও একই ভাবে কাচামালসহ অনেক মোটরসাইকেল উৎপাদন করে থাকে। তাদের সবাই আপাতত ফ্যাক্টরি বন্ধ রাখতে বাধ্য হচ্ছে।\nএখন বাংলাদেশে যারা মোটরসাইকেল উৎপাদন করে থাকেন তাদের কাচামাল চায়না অথবা ইন্ডিয়া এর উপর নির্ভর করতে হয়। তাই বর্তমানে পরিস্থিতে মোটরসাইকেলের পার্টস এর একটি শুন্যতা তৈরি হবে মোটরসাইকেল মার্কেটে এই লক ডাউনের সময়।\nClick To Subscribe BikeBD Youtube Channel\nএছাড়া আরও ধারনা করছি যে মোটরসাইকেল সেলস এই বছর খুব ভাল রকমের ডাউন হবে। গত ৪ বছরের রেকর্ড অনুযায়ী প্রতি বছর শতকরা ২৫% হারে মোটরসাইকেল মার্কেট বৃদ্ধি পেয়েছে এবং ৫.৫ লাখ মোটরসাইকেল বিক্রি হয়েছে প্রতি বছর। এই বছর সেটা অনেকাংশে কমে যাবে, কারণ মানুষ এই পরিস্থিতিতে তাদের টাকা সেভিং এর দিকে বেশি মনোযোগী হবে।\nএই অবস্থা থেকে উত্তরনের জন্য বাংলাদেশের ব্যাংক গুলোকে এগিয়ে আসতে হবে। বাইকারদের জন্য সহজ শর্তে লোন এর ব্যবস্থা করতে হবে এবং আশা করা যায় এভাবেই বাইকের বাজার আবার উপরে উঠবে ও দেশের অর্থনীতিতে এর প্রভাব পরবে।\nআমাদের এটা ভুলে গেলে চলবে না যে, বর্তমানের ট্রাফিকের অবস্থা এমন যে আপনি চাইলে যেকোন জায়গাতেই খুব সহজে এবং দ্রুত সময়ে চলে যেতে পারছেন। কিন্তু যখন সব কিছু আবার স্বাভাবিক হবে তখন কিন্তু মোটরসাইকেল ই একমাত্র বাহন যেটা আপনাকে কম সময়ে আপনার গন্তব্যে পৌছে দিতে পারবে।\nPrevious: Honda CB Trigger ৩০,০০০ কিলোমিটার রিভিউ – ফাজলে রাব্বি\nNext: বাজাজ লঞ্চ করেছে BS-VI ইঞ্জিনসহ ১৬০সিসির সবচেয়ে পাওয়ারফুল বাইক!\nPingback: কোভিড ১৯ যোদ্ধাদের জন্য সুজুকি ক্যাশব্যাক অফার ২০২০


দুটি Classic Romantic মুভি, মুভিলাভারদের জন্য মাস্ট সি!! :P - বায়োস্কোপ ব্লগ : বায়োস্কোপ ব্লগ | মুভি-সিনেমা-চলচিত্র\nলেখকঃ শাতিল আফিন্দি » বিভাগঃ রোমান্স মুভি » তারিখঃ ১ অক্টোবর ২০১২ » এই পর্যন্ত দেখা হয়েছেঃ\nরোম্যান্টিক মুভি আমরা প্রায় সবাইই ভালোবাসি। যত কঠিন হৃদয় বা বাস্তববাদীই হই না কেন, মনের গহিনে কিন্তু সবারই রোম্যান্টিক মুভির প্রতি একটা ভালোবাসা থেকেই যায়। ভালো একটা রোম্যান্টিক মুভি দেখে হয়তো আপনি জীবনে নতুন কিছু করার তাগিদ পাবেন, হয়তো পুরনো অনেক সুখস্মৃতি আপনার মনে হয়ে যাবে, হয়তো নতুন করে জীবনটাকে শুরু করার প্রেরনাও পেয়ে যেতে পারেন! আপনাদের জন্য এই ব্লগে আমার প্রথম পোস্ট হিসেবে অসাধারণ দুটি রোম্যান্টিক মুভির রিভিউ দিলাম। আপনাদের সবার মতামত কাম্য!\nএই মুভিটা গতানুগতিক Romantic মুভি থেকে একটু আলাদা। এর কাহিনি রিয়েল টাইম এ ধারণ করা হয়েছে, যেটা আমার কাছে অভিনব মনে হয়েছে। মুভিটা দেখার পর আমার মনে হয়েছিলো বিয়ে করলে একটা ফ্রেঞ্চ মেয়েকেই করতে হবে! অসাধারণ একটি Romantic মুভি যেটির প্রান হচ্ছে এর Dialogues. ছোট ছোট কথার মাধ্যমে নায়ক-নায়িকার পরিচয়, উচ্ছল তারুণ্য এবং ভালোবাসার বাঁধ ভাঙ্গা আবেগ দেখে যে কেউই আবেগাপ্লুত হবেন এবং আমার মত একটা ফ্রেঞ্চ Girlfriend এর জন্য আফসোস করবেন।\nকাহিনি সংক্ষেপঃ (মাত্র এক রাতের কাহিনি!)\nজেসি একজন তরুন আমেরিকান এবং সেলিন একজন ফ্রেঞ্চ তরুণী যাদের দেখা হয় বুদাপেস্ট এর একটি চলন্ত ট্রেন এ। জেসির গন্তব্য ছিলো ভিয়েনা, সেখান থেকে আমেরিকা। অন্যদিকে সেলিন তার Grandmother এর সাথে দেখা করে প্যারিসে তার বিশ্ববিদ্যালয়ে ফিরে যাচ্ছে। ট্রেনে পরিচয়ের পর কথা বলতে বলতে দুজনেরই মনে হতে থাকে যে তাঁরা হয়ত তাঁদের Special One কে খুঁজে পেয়েছে। জেসি ভিয়েনা তে নামার আগে আগে সেলিন কে Convince করে এই বলে, যে ১০ অথবা ২০ বছর পর যেন সেলিন এই আফসোস না করে যে কেন আমি সে রাতে জেসির সাথে ভিয়েনায় নেমে গেলাম না! (বুদ্ধিমান ছেলে!)\nপরদিন জেসির ফ্লাইট থাকায়, এবং পকেটে পর্যাপ্ত টাকা না থাকায় তাঁরা হোটেলে না উঠে শহরে রাতভর ঘুরে বেড়ানোর Plan করে। তাঁরা দুজনে ভিয়েনার কিছু বিখ্যাত জায়গা ঘুরে দেখে এবং টুকরো টুকরো কথার মাধ্যমে একে অপরের আরও কাছাকাছি চলে আসে। তাঁদের কথার টপিক হয় ভালোবাসা, ধর্ম, শহর এবং জীবন। তাঁরা তাঁদের Past Life নিয়েও কথা বলে, এবং নিয়তির অমোঘ আকর্ষণে একজন আরেকজনের কাছে বাঁধা পড়ে যায়।\nযেহেতু মাত্র একরাতের পরিচয়, তাঁরা সিদ্ধান্ত নেয় আর কখনই একে অপরের সাথে দেখা করবে না। কিন্তু তা কি হয়? শেষে কি হল জানতে হলে মুভি টা দেখতে হবে। একটু ধৈর্য নিয়ে বসে ডায়লগ গুলো শুনলে অসাধারণ লাগবে আশা করি।\nঅফটপিকঃ ইন্ডিয়ান চোরেরা এই মুভিটাকে এবং এর সিকুয়েল কে নকল করার চেষ্টা করে একটা মুভি তৈরি করেছে, কিন্তু কোথায় আগরতলা আর কোথায় চকিরতলা সেটা দেখলেই তো বোঝা যায়!\nটরেন্ট ডাউনলোড লিংক- http://kat.ph/before-sunrise-1995-dvdrip-eng-mustwatch-bandwidthwasters-t508926.html\nআরও একটি অসাধারণ Romantic মুভি যেটি Before Sunrise (1995) মুভির সিকুয়েল। পূর্বের মত এই মুভিরও প্রান হচ্ছে এর Dialogues, পুরো মুভিটাই নায়ক এবং নায়িকার কথোপকথন এবং স্মৃতিচারণ। এর Dialogues লিখেছেন স্ময়ং Hawke এবং Delpy, যার ফলে আমরা পেয়েছি আরও প্রানবন্ত এবং আরও হৃদয়ছোঁয়া কিছু মুহূর্ত। আমার কাছে সবচেয়ে ভালো লেগেছে এই মুভিটির Ending, মুভিটা শেষ হয়ে যাওয়ার পর ও আমি বুঝতে পারিনি যে এটা শেষ! আরও কিছুর আশায় আমি অনেকক্ষণ “Credits” দেখেছি!\nভিয়েনাতে জেসি এবং সেলিনের পরিচয়ের ৯ বছর পরের কাহিনি, জেসি এখন পুরোদস্তুর লেখক। ভিয়েনায় সেলিন এর সাথে কাটানো সময় থেকে Inspiration নিয়ে লেখা জেসির একটি বই আমেরিকান বেষ্টসেলার হয় যার নাম “This Time”. ইউরোপে বইটির কাটতি বাড়ানোর লক্ষে জেসি একটি ট্যুর করে যার শেষ শহর হচ্ছে ভালোবাসার শহর প্যারিস।\nসেখানে interview দেবার সময় রিপোর্টাররা জেসির নিজের জীবনের সাথে উপন্যাসটির কাহিনির সাদৃশ্য সম্পর্কে জানতে চায়, কিন্তু জেসি সোজাসুজি উত্তর দেয়া থেকে বিরত থাকে। এমন সময় দর্শক সারিতে সেলিন ও ছিল, সে আগে থেকেই জেসির উপন্যাস এবং তার ট্যুর সম্পর্কে জানত। জেসি হঠাত সেলিন কে দেখতে পায় এবং চিনতে পারে। জেসির সেদিন ই আমেরিকায় ফেরার প্লেন থাকায় তাঁরা বিকেলটা একসাথে কাটানোর সিদ্ধান্ত নেয়।\nআগের মুভির মতোই, এবারও জেসি এবং সেলিন এর হাতে মাত্র কিছুক্ষন সময় আছে একে অপরের সাথে কাটানোর জন্য। সময় কম থাকার কারনেই হয়তো এবার তাঁদের কথোপকথন আরও বেশী Personal হয়। কাজ, রাজনীতি ও সাধারণ বিষয় নিয়ে কথা শুরু করলেও অচিরেই তাঁরা তাঁদের জমানো ভালোবাসার প্রসঙ্গে এসেই যায়!\nকথা বলতে বলতে দুজনেই ৯ বছর আগের প্রথমবার দেখার পরের ঘটনা দুজনকে জানায়। এখন তাঁদের বয়স তিরিশ এর কোঠার গোড়ার দিকে, তাঁরা এখন আগের চেয়ে অনেক পরিণত। জেসি এখন বিবাহিত এবং একটি ছেলের বাবা, এদিকে সেলিন একজন Advocate হিসেবে পরিবেশ রক্ষায় কাজ করছে এবং একজন তার একজন ফটোসাংবাদিক বয়ফ্রেন্ড ও রয়েছে। দুজনের কথা থেকে বোঝা যায় যে, কেউই আসলে ব্যাক্তিগত জীবনে সুখী নয়।\nএভাবে কথা বলতে বলতে তাঁরা একটি ক্যাফে, একটি পার্ক এবং রাস্তায় রাস্তায় ঘুরতে থাকে আগের মতোই। আস্তে আস্তে তাঁদের নিজেদের ভেতরের আবেগ প্রকাশ পায় এবং হঠাত দুজনেই অনুভব করতে পারে যে তাঁরা একে অপরকে কতটা ভালোবাসে। জেসি স্বীকার করে যে, সে উপন্যাসটি লিখেছেই আবারও সেলিনের দেখা পাওয়ার জন্য। সেলিন ও জানায় উপন্যাসটি পড়ার পর তার ভেতর জেগে ওঠা বেদনার কথা।\nএকসময় তাঁরা দুজনে সেলিন এর এপার্টমেন্ট এ আসে। সেখানে সেলিন জেসিকে নিজের লেখা একটি চমৎকার Waltz গান গেয়ে শোনায়।\nশেষ দৃশ্যে দেখা যায় যে, Nina Simone এর “Just in Time” গানের তালে তালে নাচতে নাচতে সেলিন জেসিকে বলে “Baby … you are gonna miss that plane!”……এর উত্তরে জেসি বলে……থাক বলে দিলে মজাটাই নষ্ট হয়ে যাবে!\nতো আর দেরি কেন? এক্ষুনি মুভি দুটো জোগাড় করে দেখতে বসে যান! আশা করি সময়টা আপনার ভালোই কাটবে দুটি অসাধারণ Romantic মুভি দেখে!!\nটরেন্ট ডাউনলোড লিংক- http://kat.ph/before-sunset-2004-dvdrip-eng-mustwatch-bandwidthwasters-t284329.html\n** পূর্বে “মুভি লাভারজ্ পোলাপাইন” ফেসবুক গ্রুপ এ প্রকাশিত।**


পদত্যাগের সিদ্ধান্তে এখনও বদ্ধপরিকর রাহুল গান্ধী!\nহোমNEWSপদত্যাগের সিদ্ধান্তে এখনও বদ্ধপরিকর রাহুল গান্ধী!\nএখনও তাঁর পদ থেকে ইস্তফা দিতে বদ্ধপরিকর কংগ্রেস সভাপতি রাহুল গান্ধী। সাম্প্রতিক লোকসভা নির্বাচনে দলের শোচনীয় পরাজয়ের পরেই তিনি জানিয়ে দেন, পদত্যাগ করতে চান। বৃহস্পতিবার ফের একবার রাহুল জানিয়েছেন, তাঁর উত্তরসূরি নির্বাচন করবে দলই।\nসংবাদ সংস্থা পিটিআই তাঁকে উদ্ধৃত করে বলে, “এই সিদ্ধান্ত আমার নেওয়া ঠিক নয়। এই প্রক্রিয়ায় আমি ঢুকব না। নির্বাচনী ফলপ্রকাশের পরের দিনই রাহুল দলের পরাজয়ের “১০০ শতাংশ দায়” নিয়ে ৫২ সদস্যের কংগ্রেস ওয়ার্কিং কমিটিকে জানিয়ে দেন যে তিনি পদত্যাগ করতে চান।\nওয়ার্কিং কমিটি, যা কিনা দলের সর্বোচ্চ নীতিনির্ধারণী অঙ্গ, তাঁর পদত্যাগের সিদ্ধান্ত নাকচ করে তাঁকে ক্ষমতা দেয় দলকে ঢেলে সাজানোর।\nখবরে প্রকাশ, বৃহস্পতিবার সংসদের বাইরে সাংবাদিকদের সঙ্গে আলাপচারিতায় রাহুল রাফাল যুদ্ধবিমান চুক্তিতে কারচুপি এবং “চুরির” অভিযোগের পুনরাবৃত্তি করেন।\nআজ সংসদের যুগ্ম অধিবেশনে রাষ্ট্রপতি রামনাথ কোবিন্দের ভাষণে রাফাল প্রসঙ্গ উঠে আসার প্রেক্ষিতে রাহুল বলেন, “রাফাল জেট চুক্তিতে চুরি হয়েছে, আমার সেই অবস্থান থেকে সরছি না।”\nকংগ্রেস ইতিমধ্যে সেন্ট্রাল ভিজিল্যান্স কমিশনের কাছে ওই যুদ্ধবিমান চুক্তিতে সম্ভাব্য দুর্নীতির তদন্তের আবেদন জানিয়েছে। সরকারের পক্ষ থেকে এই চুক্তির ক্ষেত্রে কোনোরকম দুর্নীতি, পক্ষপাতিত্ব, বা ভ্রষ্টাচারের সম্ভাবনা অস্বীকার করা হয়েছে।


দুঃস্থ লোকশিল্পীদের পাশে দাঁড়াতে মুখ্যমন্ত্রীর মস্তিষ্কপ্রসূত প্রকল্পে বার্ষিক খরচ শুনলে চমকে যাবেন! – প্রিয় বন্ধু বাংলা\nহোম > রাজ্য > কলকাতা > দুঃস্থ লোকশিল্পীদের পাশে দাঁড়াতে মুখ্যমন্ত্রীর মস্তিষ্কপ্রসূত প্রকল্পে বার্ষিক খরচ শুনলে চমকে যাবেন!\nক্ষমতায় আসার পরেই রাজ্যে সর্বস্তরের উন্নতি ঘটাতে একাধিক প্রকল্প রূপায়ন করেছেন মুখ্যমন্ত্রী মমতা বন্দ্যোপাধ্যায়। আর সেই সমস্ত প্রকল্পের বিস্তারিত বিবরন সাধারন মানুষদের কাছে তুলে ধরতে বাউল বা লোকশিল্পীদের জন্য চালু করেছেন লোকপ্রসার প্রকল্প। জানা যায়, সরকারের তরফে এই লোকশিল্পীদের অনুষ্ঠানের জন্য দিনপিছু এক হাজার টাকা করে দেওয়ার পাশাপাশি মাসে মাসে হাজার টাকা করে পেনশনও পান তাঁরা।\nরাজ্যের বর্তমান মুখ্যমন্ত্রী যে সংস্কৃতিপ্রেমী তা প্রায় প্রত্যেকেই জানে। এই পেনশন পাওয়ার তালিকায় যাতে দুঃস্থ লোকশিল্পীদের নাম ওঠানো যায় তথ্যসংস্কৃতি দপ্তরকে সেই নির্দেশ বারেবারে দিয়েছেন মমতা বন্দ্যোপাধ্যায়। এমনকী জেলায় জেলায় এইব্যাপারে ক্যাম্পও করা হয়েছে।\nকিন্তু এই প্রকল্পে সরকারের ঠিক কত টাকা খরচ হচ্ছে? এমনই এক প্রশ্ন লিখিত আকারে জমা দিয়ে জানতে চেয়েছিলেন তৃনমূলের বিধায়ক জ্যোতির্ময় কর। সম্প্রতি বিধানসভায় সেই প্রশ্নের উত্তরে তথ্য সংস্কৃতি দপ্তরের রাষ্ট্রমন্ত্রী ইন্দ্রনীল সেন বলেন, “২০১৭-১৮ সালে রাজ্যের ১ লক্ষ ৯২ হাজার ৭৮৯ জন লোকশিল্পীকে ১৮৮ কোটি ৯ লক্ষ টাকা অনুদান দেওয়া হয়েছে”।\nযা শুনে কার্যত অবাক হয়েছেন অনেকেই। এদিন মন্ত্রী আরও জানান, ইতিমধ্যেই ৫২৮ জন যাত্রাশিল্পীকেও এককালীন আর্থিক অনুদান দিয়েছে সরকার। এছাড়াও তাঁদের পেনশন, বাসের সাহায্য এবং যাত্রার উন্নতিকল্পে ৩২ দিন ধরে যাত্রা উৎসবের কথাও উল্লেখ করেন তথ্যসংস্কৃতি দপ্তরের রাষ্ট্রমন্ত্রী ইন্দ্রনীল সেন।\nবাংলায় কি আবার ফিরছে মাওবাদ আতঙ্ক? গোয়েন্দা রিপোর্টে জল্পনা তুঙ্গে\nহেভিওয়েট মন্ত্রী-সাংসদের পায়ে পা মিলিয়ে ৪২-এ-৪২ করার শপথ শাসকদলের নেতা-কর্মীদের


বিষধর শঙ্খিনী ঢুকে পড়ল মণ্ডপে | Mahanagar24x7\nবিষধর শঙ্খিনী ঢুকে পড়ল মণ্ডপে\nনিজস্ব প্রতিবেদক, জেলাডেস্ক : চতুর্থীর রাতে পুজো মণ্ডপে দেবী দর্শনে হাজির হয়ে গেল বিষধর সাপ। যার ফলে মুহূর্তের মধ্যে ছড়িয়ে পড়ে আতঙ্ক। দর্শনার্থীরা ছুটতে লাগলেন এদিক-ওদিক। পাশাপাশি হতভম্ব পুজো উদ্যোক্তারাও। ঘটনাটি ঘটেছে জলপাইগুড়ি জেলার পাতাকাটা অগ্রণী সঙ্ঘের পুজো প্রাঙ্গনে।\nউদ্যোক্তারা হরেক রকম ফুলের গাছ দিয়ে সাজিয়েছিল অগ্রণী সঙ্ঘের পুজো প্রাঙ্গনকে । সেখানেই একটি গাছে পেঁচিয়ে ছিল প্রায় এক মিটার লম্বা একটি বিষধর সাপ। কালো এবং হলুদ শঙ্খিনীকে দেখে দিশেহারা হয়ে পড়েন মণ্ডপে আগত দর্শনার্থীরা। মুহূর্তের মধ্যে আতঙ্ক ছড়িয়ে পড়ে গোটা চত্বরে। এরপরই সাপটি জাতে অন্য কথাও যেতে না পারে তার জন্য সাপটিকে চারিদিক থেকে ঘিরে ফেলেন ক্লাবের সদস্যরা। এরপরই খবর দেওয়া হয় সর্প বিশারদ বিশ্বজিৎ দত্ত চৌধুরীকে। শেষে তিনি এসে সাপটিকে উদ্ধার করেন।\nঘটনায় বিশ্বজিৎ জানান, বিষধর এই সাপটি খাবারের খোঁজেই এখানে এসছিল। সাধারনত এরা অন্য সাপকে ভক্ষণ করে বেঁচে থাকে এবং পরিবেশের ভারসাম্য রক্ষা করে।\nPrevious articleফিল্ম রিভিউ: পুজোতে শেষ হাসি হাসতে চলেছেন অরিন্দম শীলের ব্যোমকেশ!\nNext articleদুর্গাপুজোয় কলকাতা আসা আর হয়তো হচ্ছে না রাহুল গান্ধীর! কেন জানেন?


মার্চ 21, 2019 বাইনারি বিকল্প কী লেখক তানভীর সুলতান 42266 দর্শকরা\nইণ্টাৰনেটৰ যোগে ই-মেইল প্ৰেৰণ কৰা কাৰ্য বাস্তব বাইনারি বিকল্প ব্যবসায়ীদের থেকে বাইনারিিয়াম পর্যালোচনাগুলি কেতবোৰ সেৱা প্ৰদানকাৰী সংস্থাই আগবঢ়ায়।\nStochastic Gradient বংশদ্ভুত সঙ্গে লিনিয়ার রিগ্রেশন উপর ধাপে ধাপ টিউটোরিয়াল একটি দিন আহরিত অধিক2হাজার $ অতিরিক্ত প্রমাণীকরণ ভুগা .।\nবাস্তব বাইনারি বিকল্প ব্যবসায়ীদের থেকে বাইনারিিয়াম পর্যালোচনাগুলি - বাইনারি অপশন\nআক্রমণ বেশি হলে অনুমোদিত যে কোনো একটি বালাইনাশক যেমন- ডায়াজিনন, সেভিন, রিপকর্ড, ক্যারাটে ব্যবহার করতে হবে। এই ব্যবসায়ের সাথে জড়িত ব্যক্তির অবশ্যই একজন শিল্পী হতে হবে যিনি প্রথম মানসিকভাবে কাগজ বা বাস্তব বাইনারি বিকল্প ব্যবসায়ীদের থেকে বাইনারিিয়াম পর্যালোচনাগুলি কল্পনাপ্রসূত চিত্রটি তৈরি করেন এবং একটি ভাল উদ্যান যা গাছের সঠিকভাবে বৃদ্ধি করার অনুমতি দেয় এমন অনেক ক্ষয়ক্ষতি সম্পর্কে জানেন।\nপ্রশ্ন: শ্রীলংকায় সম্প্রতি বোমা হামলায় খ্রিস্টান সহ বহু লোককে তাদের উপাসনালয়ে হত্যা করা হয়েছে। এ ব্যাপারে ইসলাম কী বলে? উত্তর: ২১ এপ্রিল ২০১৯ তারিখে শ্রীলংকায় খ্রিস্টানদের গির্জা, হোটেল এবং অন্যান্য একাধিক স্থানে ধারাবাহিক বোমা হামলার মাধ্যমে ভয়াবহ ধ্বংসযজ্ঞ চালানো হয়েছে। এতে হতাহত হয়েছে পুরুষ, নারী, বৃদ্ধ, শিশু নির্বিশেষে বহু সংখ্যক মানুষ। এটি নিঃসন্দেহে অত্যন্ত দু:খজনক, … একেবারেই নয়। এমনকি মার্ক্স এঙ্গেল্‌সরা নিজেরাই এক সময় স্বীকার করেছেন, ওই বইতে অন্তত দু-তিনটি জায়গায় কিছু বড় রকমের তত্ত্বগত গলদ আছে। শ্রেণির উৎপত্তির প্রশ্নে ভুল আছে, রাষ্ট্রক্ষমতা দখলের প্রশ্নে (অর্থাৎ, বিপ্লবের সবচেয়ে মৌল প্রশ্নে) ভুল আছে, ইত্যাদি। ১৮৮২ সালের একটি ভূমিকায় এঙ্গেল্‌স বলছেন, ইউরোপের বিপ্লবের কেন্দ্র রাশিয়ায় সরে যাচ্ছে। আকর্ষণীয় ঘটনা হচ্ছে, যাঁরা ইংলন্ড ফ্রান্স জার্মানিতে বিপ্লব হয়নি বলে মার্ক্স-এঙ্গেল্‌সের ভবিষ্যদ্বাণীতে ভুল ধরেছেন, তাঁরা কিন্তু রাশিয়া সম্পর্কে এঙ্গেল্‌সের ভবিষ্যদ্বাণী পরে সঠিক প্রমাণিত হওয়াটাকে কোনো পাত্তা দেননি।\nএকটি আইডিইতে একটি কনসোল ডিবাগার বনাম printf এবং বনাম ডিবাগারের একটি কার্যকর বৈশিষ্ট্য উল্লেখ করতে চেয়েছিলেন। ফলের অপসারণ স্বাভাবিক সময়ের - সেপ্টেম্বর শেষ - অক্টোবর শুরু।\n1২। বাস্তব বাইনারি বিকল্প ব্যবসায়ীদের থেকে বাইনারিিয়াম পর্যালোচনাগুলি ভাস্তুপুরুষকে ভবনটির চারপাশে একটি খোলা জায়গায় দাফন করা উচিত নয়, তবে প্রধান ভবনের দক্ষিণ-পূর্ব কোণে। প্রথম Vastupurush খনন করা উচিত নয়। মাদাম – সৌজন্য প্রদর্শন ও সম্মান জানানোর জন্য ফ্রান্সে মহিলাদের মাদাম সম্বোধন করা হয়।\nকিন্তু টিপিক্যাল বৃশ্চিক নারী সবসময় শক্তিশালী এবং পরিষ্কার। এটা তোলে জীবনে এবং তাদের জ্ঞান এবং অভিজ্ঞতা সমৃদ্ধ করার অনেক অভিজ্ঞতা আছে। কিন্তু একরকম সন্দেহের ও গুজব এটি বিদ্ধ না, এটা অন্য নারীদের তুলনায় বেশী থাকে। এটি অন্য লোকের গোপন সংরক্ষণ করতে পারেন, যদিও তার নিজের আত্মা একটি চিহ্ন "কোন অনধিকার প্রবেশকারী" Hang পারবেন না। তিনি গোপন কথা শুনতে পছন্দ করে, কিন্তু সে অন্য কাউকে স্বীকার করা হবে না। তার গোপন শিখতে চেষ্টা করবেন না - এটা আত্মা, যা স্পর্শ করার প্রয়োজন নেই এবং যা শুধুমাত্র তার জন্যে একটি অংশ। এর অর্থ এই নয় যে এটা কপট বা মিথ্যা বিপরীত! কিন্তু যে জিনিস সে বলে কখনো করিনি হয়। বার্নীয় ডেলফিনিয়াম - নীল রঙের ফুলের সাথে সুন্দর গ্রীষ্মকালীন ফুল, গ্রীষ্মের কুটিরের সুন্দর সজ্জা। এটি বিশ্বাস করা হয় যে এটি ডলফিনের মাথা দিয়ে খোলা ফুলের সাদৃশ্যের বাস্তব বাইনারি বিকল্প ব্যবসায়ীদের থেকে বাইনারিিয়াম পর্যালোচনাগুলি কারণে এটির নাম পেয়েছে।\nতাদের ওয়েবসাইট প্রেম। আপনি lotteries অংশগ্রহণ করতে পারেন, এমন জায়গায় যেখানে এমনকি কোন পয়েন্ট বিক্রয়ের আছে বসবাস। আপনি পরিসংখ্যান দেখতে এবং আপনার ভাগ্যবান নম্বর খুঁজে পেতে পারেন। আপনি বিজয়ী সুযোগ বাস্তব বাইনারি বিকল্প ব্যবসায়ীদের থেকে বাইনারিিয়াম পর্যালোচনাগুলি বৃদ্ধি করতে অতিরিক্ত সংখ্যা এবং ড্র নির্বাচন করতে পারেন। আমি এই lotteries জন্য খুব ভাল, যেখানে সম্পূর্ণ সারাংশ ভাগ্য নির্মিত হয়। আমি প্রত্যেকের জন্য সুপারিশ। সময় দেওয়ার জন্য আপনাকে ধন্যবাদ।


প্রতি রাতে মেসির হোটেলে থাকার খরচই ২০ লাখ টাকা! – Ajkershomoy\nলিওনেল মেসিতে মেতেছে প্যারিস। বার্সার সাথে সম্পর্কচ্ছেদ করে পাড়ি জমিয়েছেন এই শহরের ক্লাব পিএসজিতে। ফুটবল ইতিহাসের অন্যতম সেরা এই ফুটবলারের আপ্যায়নে অবশ্য কমতি রাখছে না ক্লাবটি। ৩৪ বছর বয়সী মেসি সপরিবারে বর্তমানে অবস্থান করছেন প্যারিসের বিলাসবহুল হোটেল লে রয়্যাল মনোসোতে।\nবাংলাদেশি টাকায় যা প্রায় ২০ লাখ টাকা! হোটেলটির অফিসিয়াল ইন্সটাগ্রাম একাউন্টে ইতিমধ্যে মেসির আগমনের একটি ভিডিও পোস্ট করে। এছাড়া মেসির পিএসজির জার্সি ছবিও পোস্ট করে তারা। সেখানে ক্যাপশনে লেখা হয়েছে, ‘এমন ধরনের প্রতিভাবান খেলোয়াড়কে পিএসজিতে স্বাগতম জানানোটা আসলেই গৌরবের।’\nসয়াবিনের আড়ালে পাম অয়েল


WB Elections 2021 : TMC candidate Mamata Banerjee slams Modi | Sangbad Pratidin\nWB Election : 'আগে ৫০ টা আসন পাক, পরে ২৯৪ টার স্বপ্ন দেখবে', বিজেপিকে খোঁচা মমতার\nPublished by: Tiyasha Sarkar | Posted: April 4, 2021 12:13 pm| Updated: April 4, 2021 1:20 pm\nসংবাদ প্রতিদিন ডিজিটাল ডেস্ক: বাংলা জয় নিয়ে নিশ্চিত তৃণমূল-বিজেপি উভয় শিবিরই। বঙ্গ সফরে এসে নরেন্দ্র মোদি থেকে অমিত শাহ বারবার বলেছেন, দু’শোর বেশি আসন নিয়ে এবার বাংলার ক্ষমতায় আসবে বিজেপি। তবে গেরুয়া শিবিরের এই ‘স্বপ্ন’ অপূর্ণ থাকবে বলেই দাবি মমতা বন্দ্যোপাধ্যায়ের (Mamata Banerjee)। খানাকুল থেকে রবিবার তৃণমূল সু্প্রিমো বললেন, “আগে ৫০ টা আসন পান।” লাগাতার পুলিশ বদলি প্রসঙ্গে কেন্দ্রকে নিশানা করলেন মমতা।\nতৃতীয় দফায় অর্থাৎ আগামী ৬ এপ্রিল খানাকুলে নির্বাচন। তার আগে রবিবার সেখানে জনসভা করলেন তৃণমূল সুপ্রিমো। সেখানে তিনি বললেন, ক্ষমতায় আসা তো দূর অস্ত, ৫০ টি আসনও পাবে না বিজেপি। তাঁর কথায়, “আগে ৫০ টা আসন পান, পরে ২৯৪-এর স্বপ্ন দেখবেন।” এরপরই একাধিক ইস্যুতে বিজেপিকে নিশানা করলেন তিনি। নির্বাচনী বিধিভঙ্গের অভিযোগ তুললেন মোদির বিরুদ্ধে। শনিবার হরিপালের সভা থেকে রাজ্য সরকারি কর্মীকে কিষান সম্মান নিধির কৃষকদের তালিকা তৈরির পরামর্শ দিয়েছিলেন মোদি। এর পরিপ্রেক্ষিতেই প্রধানমন্ত্রীর বিরুদ্ধে নির্বাচনী বিধিভঙ্গের অভিযোগ করলেন মমতা। তাঁর কথায়, “নির্বাচন চলাকালীন রাজ্যের কর্মীদের কোনও নির্দেশ দিতে পারেন না প্রধানমন্ত্রী।”\n[আরও পড়ুন: তৃতীয় দফা ভোটের আগে ফের রাজ্য পুলিশে একাধিক রদবদল কমিশনের]\nভোটের মুখে একের পর এক আইপিএস অফিসার বদলি প্রসঙ্গে এদিন সরব হন মমতা। প্রশ্ন তোলেন, যাঁদের সরানো হচ্ছে, তাঁদের অপরাধ কী? তাঁরা কি দায়িত্বপালনের যোগ্য নন? এরপরই কেন্দ্রকে আক্রমণ করে তিনি বলেন, “পরিকল্পনামাফিক আইপিএসদের সরিয়ে বিজেপির দালালদের দায়িত্ব দেওয়া হচ্ছে। ভোট জিততেই এই কৌশল করছে বিজেপি।” এদিন ফের রাজ্যবাসীকে সতর্ক করে মমতা বলেন, “বিজেপি অনেকভাবে ভয় দেখানোর চেষ্টা করবে, তাতে গুরুত্ব দেবেন না। প্রয়োজনে মহিলাদের এজেন্ট করার পরামর্শ দেন তিনি। এমনকী ইভিএম পাহারার দায়িত্বও মহিলাবাহিনীর হাতে দেওয়ার কথা বলেন মমতা।\n[আরও পড়ুন: ক্যানিংয়ে তৃণমূল কর্মীদের উপর লাঠিচার্জ CRPF-এর, পালটা ইঁটবৃষ্টিতে আহত ৬ জওয়ান ]\nবাংলা জয় নিয়ে নিশ্চিত তৃণমূল-বিজেপি উভয় শিবিরই।\nবঙ্গ সফরে এসে মোদি থেকে অমিত শাহ বারবার বলেছেন, দু'শোর বেশি আসন নিয়ে এবার বাংলার ক্ষমতায় আসবে বিজেপি।\nতবে গেরুয়া শিবিরের এই 'স্বপ্ন' অপূর্ণ থাকবে বলেই দাবি মমতা বন্দ্যোপাধ্যায়ের।


হালের জনপ্রিয় চিত্রনায়িকা পরীমনিকে ধর্ষণ-হত্যাচেষ্টার ঘটনাটি আগে চলচ্চিত্র শিল্পী সমিতির সাধারণ সম্পাদক জায়েদ খানকে জানিয়েছেন বলে ১৩ জুন রাতে সংবাদ সম্মেলনে বলেছিলেন এ নায়িকা। তবে সেখান থেকেও কোনো ইতিবাচক সাড়া পাননি তিনি। এবার অবশেষে বাংলাদেশ চলচ্চিত্র শিল্পী সমিতি ‘তীব্র নিন্দা জ্ঞাপন’ করেছে এই ঘটনার! ১৪ই জুন রাত ১টার পরে সমিতির সাধারণ সম্পাদক জায়েদ খান স্বাক্ষরিত একটি প্রেস বিজ্ঞপ্তি পাঠানো হয়। সেখানে উল্লেখ করা হয়, সম্প্রতি সাভারের বিরুলিয়া এলাকায় বোট ক্লাবে চিত্রনায়িকা পরীমনির সঙ্গে ঘটে যাওয়া অপ্রীতিকর ঘটনার প্রেক্ষিতে বাংলাদেশ চলচ্চিত্র শিল্পী সমিতি তীব্র নিন্দা জ্ঞাপন করছে। এ বিষয়ে ইতিমধ্যেই মামলা রুজু হয়েছে এবং কিছু আসামী গ্রেপ্তার হয়েছে। উক্ত মামলায় দোষী ব্যক্তিদের দৃষ্টান্তমূলক শাস্তি দাবি করছি। বাংলাদেশ চলচ্চিত্র শিল্পী সমিতি পরীমনির সার্বিক সহযোগিতা করতে দৃঢ় অঙ্গীকারবদ্ধ।\n১৫ জুন ২০২১, মঙ্গলবার, ৪:৩৪\nসমিতিও সম্ভবত উপরের নির্দেশের অপেক্ষায় ছিল।\n১৫ জুন ২০২১, মঙ্গলবার, ৩:২০\nবাংলাদেশ চলচিত্র সমিতি, না যেনো বাংলাদেশ দুর্বল চলচ্চিত্র সমিতি ? ওদের চরিত্র পানির চেয়েও নরম। ঢালুর দিকেই ওদের গতি ! তাছাড়া যে দেশে চলচিত্র আজ জীবিত নেই, সেখানে ওদের ও তো অস্তিত্ব নেই, তাই ওদের কি ক্ষমতা আছে, যে ক্ষমতার বলে বিবৃতি দিলে সেটা কাজে আসবে ? মনে হয়না এই আধুনিক যুগে ( যেখানে f/b, u tube, what's up ও )অন্যন্যা সোশ্যাল মিডিয়া দ্রুত গতিতে বিস্তার লাভ করছে, সেখানে এদেশের প্রতিহিংসার চলচিত্র জগৎ আবার মাথা চাড়া দিয়ে উঠবে কিনা সন্দেহ !!\n১৫ জুন ২০২১, মঙ্গলবার, ৩:৪৪\nমাত্র চারটি বাক্য ব্যয় হইল। ইহাতো একটা পূর্নদৈর্ঘ্য চলচ্চিত্র তৈরীর সময় লইলো!


ঝিনাইদহের কালীগঞ্জে মাদ্রাসার ছাত্রী ধর্ষণ মামলায় এক সন্দেহভাজন আসামীকে পুলিশে দিল পরিবার ! ঝিনাইদহের কালীগঞ্জে মাদ্রাসার ছাত্রী ধর্ষণ মামলায় এক সন্দেহভাজন আসামীকে পুলিশে দিল পরিবার ! – OnnoDristy\nঝিনাইদহের কালীগঞ্জে মাদ্রাসার ছাত্রী ধর্ষণ মামলায় আলামিন নামের সন্দেহভাজন এক যুবককে পুলিশের হাতে তুলে দিয়েছে তার পরিবারের লোকজন। শনিবার রাতে স্থানীয় সাংসদ ও ইউপি চেয়ারম্যানের উপস্থিতিতে আলামিনকে পুলিশের হাতে তুলে দেয়া হয়।\nআলামিন উপজেলার খালকুলা গ্রামের তহুরুজ্জামান ক্যাপ্টেনের ছেলে। উল্লেখ্য, গত ১০ মে শুক্রবার দিবাগত রাতে উপজেলার কোলা পেতিপাড়ার দশম শ্রেনীর এক মাদ্রাসার ছাত্রী ধর্ষনের শিকার হয়। পাষন্ডরা তাকে রাতভর ধর্ষনের পর হাত পা বেধে ওই গ্রামের মাঠের একটি ধান ক্ষেতে ফেলে রেখে যায়। পরের দিন ভোরে মাঠে কাজ করতে এসে কৃষকেরা তাকে উদ্ধার করে।\nওই দিন দুপুরে ধর্ষিতার বাবা মেয়েকে নিয়ে কালীগঞ্জ থানাতে এসে খালকুলা গ্রামের মৃত আব্দুর রউফের ছেলে আলামিন হোসেনের নাম উল্লেখপূর্বক আরও ২ জনকে অজ্ঞাত করে থানায় একটি অভিযোগ দায়ের করেন। ঘটনার পর থেকে মুল আসামীরা পলাতক রয়েছে। পুলিশের হাতে তুলে দেয়া আলামিনের পরিবারের দাবি, সে এ কাজের সাথে জড়িত নয়। তারপরও ঘটনার আগে তার মোবাইল সেট দিয়ে ওই মেয়ের সাথে প্রধান আসামী কথা বলায় পুলিশ তাকেও সন্দেহ করে খুঁজছিল।\nতাই আইনের প্রতি শ্রদ্ধা রেখে আলামিনকে পুলিশের হাতে তুলে দেয়া হয়েছে। পরিবারের লোকজনের বক্তব্য ঘটনাটি অত্যন্ত ন্যাক্কারজনক। এমন ঘটনায় প্রকৃতপক্ষে যারা জড়িত তাদের শাস্তি হওয়া উচিৎ। তবে নিরাপরাধ কাউকে জড়ানোটাও হবে দুঃখজনক ব্যাপার কালীগঞ্জ থানার অফিসার ইনচার্জ ইউনুচ আলী জানান,এ মামলার মুল আসামীদের আটকের চেষ্টা চলছে। তবে পুলিশের চোখে সন্দেহভাজন আলামিন নামের এক যুবককে তার পরিবারের সহযোগীতায় আনা হয়েছে। তাকে জিজ্ঞাসাবাদ করা হচ্ছে।\nঝিনাইদহে সর্প দংশনে এক ছাত্রের মৃত্যু !